Najbolji polugodišnji rezultati „Opela“ za sedam godina › Made-in-Germany.rs\nNajbolji polugodišnji rezultati „Opela“ za sedam godina\nU prvih šest meseci ove godine broj registracija „Opelovih“ lakih komercijalnih vozila na najvišem je nivou u poslednjih sedam godina, sa rastom od 25 posto u odnosu na isti period 2014. godine.\nIz kompanije saopštavaju da je u ovom periodu registrovano 51.500 lakih Opelovih vozila, a tržišno učešće je poraslo sa 0,56 posto na 4,03 posto. Takođe, ističu da svi njihovi modeli u klasi lakih komercijalnih vozila doživljaju porast obima proizvodnje, prenosi „eKapija“.\n„Movano“ je napredovao za 34% na oko 10.000 jedinica, a zabeležio je najbolje rezultate svih vremena, što se tiče i prodaje i tržišnog učešća. Prodaja „vivara“ je porasla za 27%, na gotovo 29.000 jedinica, što je najveći obim proizvodnje Opelovog bestselera u ovom segmentu, uz takođe najveći broj novih registracija i najveći tržišni udeo u istoriji ovog modela. Prodaja „comboa“ je povećana za 15%, na više od 9.500 jedinica, a to predstavlja najbolji rezultat ovog modela od 2011. Prodaja nedavno uvedenog „corsavana“ je porasla za 14%, na oko 3.000 jedinica.\n– Izvanredni polugodišnji rezultati pokazuju da naša strategija u segmentu lakih komercijalnih vozila funkcioniše kako treba. Revidirani „movano“ i novi „vivaro“ su našem novoformiranom timu lakih komercijalnih vozila obezbedili idealnu platformu za povećanje obima poslovanja – objašnjava direktor Opel/Vauxhall komercijalnih vozila Štefen Rašing (Steffen Rasching).\nNajbolje polugodišnje prodajne rezultate ikada, „Opel“ je postigao u Finskoj, Rumuniji i Švajcarskoj, dok je najbolje rezultate od 2011. postigao u Norveškoj, Portugalu, kao i na velikim tržištima poput Nemačke i Ujedinjenog Kraljevstva. Ovaj proizvođač vozila iz Riselshajma zabeležio je povećan broj registracija u segmentu lakih komercijalnih vozila na više od 22 evropska tržišta, a i tržišni udeo je takođe povećan na 20 evropskih tržišta.\nKljučni stub Opelovog „DRIVE! 2022“ plana povećanja obima proizvodnje upravo je baziran na jačanju poslovanja u segmentu lakih komercijalnih vozila. Do 2022. Opel teži da prodaju u ovom segmentu poveća sa više od 80.000 vozila iz 2013. godine, na oko 150.000 jedinica.\nOd MiG na 29/07/2015 / Auto industrija, Finansije, Investicije, Proizvodnja, Tehnologija / Ostavite komentar


Srbija se predstavlja na Sajmu privrede u Mostaru\nTanjug 5. aprila 2022. 19:08\nMOSTAR – Nakon dve godine pauze, danas je u Mostaru otvoren 23. Međunarodni sajam privrede, na kojem se, na svom nacionalnom štandu, predstavlja i Srbija.\nNa svečanoj ceremoniji otvaranja Sajma, obratili su se premijerka Srbije Ana Brnabić, predsedavajući Saveta ministara BiH Zoran Tegeltija, premijer Hrvatske Andrej Plenković, kao i ministar spoljnih poslova i trgovine Mađarske Peter Sijarto.\nOtvaranju Sajma prisustvovao je i srpski član Predsedništva BiH Milorad Dodik.\nDobrodošlicu su učesnicima i gostima poželeli direktorka Mostarskog sajma Dalfine Bošnjak, gradonačelnik Mostara Mario Kodrić i premijer Federacije BiH Fadil Novalić.\nU svom obraćanju, premijer Novalić je izrazio zadovoljstvo zbog ponovnog održavanja mostarskog sajma.\nIako je pandemija, prema rečima premijera Novalića, negativno uticala na zdravstvo i ekonomiju, što je za posledicu imalo i gubitak 27 hiljada radnih mesta, svi pokazatelji govore da je oporavak privrede u Federaciji bolji nego pre pandemije i da je ostvaren rast bruto društvenog proizvoda od 7,5 posto.\nDodao je da su, zahvaljujući merama Vlade Federacije BiH i domaćim „vrlo žilavim privrednicima“, nakon dve godine vraćena radna mesta, a ekonomija dostigla najviši nivo u istoriji.\n„Ne mislimo na tome stati. Ovaj sajam govori da postoji optimizam. Kao što znate 95 posto privrede BiH čine domaći investitori. Zato smo se veoma trudili da im pomognemo, od poreskog oslobađanja do transfera u privredu od oko 870 miliona KM, što je imalo efekta. Dobro smo znali da će se nakon ove krize neki lanci snabdijevanja pomeriti sa srednjeg i dalekog istoka prema istočnoj i jugoistočnoj Evropi, gde se i mi nalazimo. Zato smo naročito pokušali održati svoje izvoznike. Nikada u Federaciji nismo imali tako veliki izvoz od 9,6 milijardi KM“, istakao je premijer Novalić.\nGradonačelnik Mostara Mario Kordić zahvalio je Mađarskoj koja je zemlja partner ovogodišnjeg Sajma privrede i izrazio uverenje da će to partnerstvo dodatno osnažiti povezanost dve zemlje i koristiti budućoj saradnji.\nIstakao je da Sajam odražava Mostar u najboljem i najpozitivnijem svetlu i da je svojom tradicijom, veličinom i prepoznatljivošću postao brend koji iz godine u godinu okuplja najbolje što lokalne, regionalne, evropske i svetske kompanije žele i mogu pokazati kada su u pitanju proizvodnja, inovacije, tehnologija i brojni drugi segmenti.\nNaglasio je da treba istrajati i čuvati mir i stabilnost na svim nivoima u BiH i, kako kaže, stvarati dodatne i trajne vrednosti.\n„Koliko god bila zahtevna vremena u kojima živimo i koliko god veliki izazovi bili ispred nas, uvek je najbolji put stajati čvrsto na istuinskim vrednostima duboko svesni činjenice da sve pokreće čovek. Odgovorni prema svom gradu i generacijama koje dolaze želimo da Mostar i dalje bude domaćin vrhunskih događaja“, poručio je Kordić.\nNa Nacionalnom štandu Srbije u Mostaru predstavljena je proizvodnja viljuškara „Jović servis i remont“, proizvodnja školskog nameštaja „Tehno-ekonomik“, proizvodnja veša „Piroćanac“, proizvodnja nameštaja „Europlast Dinić“, proizvodnja vina i bezalkoholnih pića „Rubin“ iz Kruševcaha…\nMostarski sajam privrede po broju izlagača i posetilaca, jedna je od najvažnijih sajamskih izložbi u Bosni i Hercegovini.\nNa prostoru od oko 30. 000 metara kvadratnih svake godine se okupljaju izlagači iz više od 20 zemalja regiona i EU.\nOve godine zemlja partner je Mađarska, a Srbija je to bila 2018. godine.\nTokom Sajma biće održana i podsajamska manifestacija – Sajam turizma Mostar, koja će predstaviti i promovisati turističke potencijale i povezati ponude turističkih agencija.\n14:30: Kristijan Šmit pozvao ministre BiH da odobre sredstva za finansiranje


Višegrad: Medalje zasluga za narod posthumno za tri poginula borca (VIDEO) – Visegradlive.com\nHome / Visegrad / Video / Višegrad: Medalje zasluga za narod posthumno za tri poginula borca (VIDEO)\nVišegrad: Medalje zasluga za narod posthumno za tri poginula borca (VIDEO)\n3 sedmice ago\tVideo 286 Views\n“S jedne strane osjećam se tužno jer je gubitak oca nenadoknadiv, a, s druge strane, osjećam se i ponosno zato što je život mog oca utkan u temelje Republike Srpske, samim tim i u slobodu srpskog naroda”, istakla je ona.\n– Ovo je samo jedan od načina da im se odužimo i da sačuvamo od zaborava one koji su se izborili za slobodu srpskog naroda – istakao je Župljanin.\n– U ovoj godini, povodom 28. juna – Vidovdana, krsne slave Vojske Republike Srpske i 15. septembra – Dana poginulih i nestalih, predsjednica Republike Srpske odlikovala je 287 poginulih boraca – naveo je Župljanin.\n– Dogovorili smo se danas da već u narednom periodu ažuriramo spiskove sa svim članovima porodica poginulih boraca kako bi im bila dodijeljena odlikovanja – rekao je Đurević.\nKako je planirano u naredne dvije godine svi poginuli borci biće posthumno odlikovani jer je to obaveza i dug za one koji su živote ugradili u temelje Republike Srpske.\nPrevious Iskorišćeno više od 16.800 turističkih vaučera širom Srpske\nNext “Banja Vrućica” novi vlasnik hotela “Bistrica” na Јahorini (VIDEO)\nSjećanje na jevrejsku zajednicu u Višegradu\nDogovorena pomoć za rekonstrukciju Višegradske banje (video)\nOpština Višegrad obezbijedila šest tona šećera za prihranu pčelinjih društava (video)\nANDRIĆEV INSTITUT IZLOŽBA SLIКA I OBJEКATA ZORANA VELIMANOVIĆA (video)


Film o omladinskim klubovima Kalesija i Zvornik - Zvornicki.ba\nOmladinski klub Kalesija u suradnji s Udruženjem mladih „TRIK“ u subotu 6.3.2021. godine organizuje prikazivanje filma o Omladinskim klubovima Kalesija i Zvornik. Prikazivanje filma će biti u prostorijama Medžlisa u Kalesiji sa početkom u 17 sati. Na aktivnost prikazivanja promotivnog filma mogu doći sva zainteresovana djeca i mladi, te se nadamo da će se ovoj aktivnosti odazvati veliki broj učesnika.\nNakon prikazivanja filma planirano je druženje uz društvene igre.\nTakođer, Omladinski klub Kalesija u suradnji s Udruženjem mladih „TRIK“ u nedjelju 07.03.2021. godine organizuje ekološku radionicu koju će voditi profesor Muhamed Omerović predsjednik Ekološkog saveza Tuzlanskog kantona.Radionica će biti u prostorijama Medžlisa u Kalesiji sa početkom u 11h.Na radionicu mogu doći svi zainteresovani sa područja općine Kalesija\nomladinski klub zvornik


Diplomacy & Commerce nagrada za razvoj civilnog društva - Beogradska otvorena škola\nDiplomacy & Commerce nagrada za razvoj civilnog društva\nBeogradskoj otvorenoj školi 22. marta dodeljena je prestižna nagrada Diplomacy & Commerce Award 2018 za dugogodišnji doprinos razvoju civilnog društva u Srbiji. Ceremoniji dodele, održanoj je u prijatnoj atmosferi Bitef Art Cafe-a u organizaciji Diplomacy & Commerce magazina, prisustvovali su predstavnici nekih od najvećih kompanija i medijskih organizacija u zemlji.\nOsnovana 1993. godine, Beogradska otvorena škola jedan je od pionira civilnog društva Srbije. BOŠ se kao takav, kroz svoje 25-godišnje iskustvo i zalaganje, pozicionirao među ključnim akterima u dijalogu organizacija civilnog društva, izgradnji njihovih kapaciteta, međusobnom, kao i umrežavanju OCD sa relevantnim ustanovama i organizacijama u javnom i poslovnom sektoru. Magazin Diplomacy&Commerce prepoznao je ovaj doprinos dodelom nagrade za razvoj civilnog društva na drugom po redu Diplomacy&Commerce Awards događaju.\nNagradu je prihvatila Vesna Đukić, generalna direktorka BOŠ-a, koja je uz pozdravne reči i zahvale na priznanju, pozvala sve prisutne na saradnju i podršku organizacijama civilnog društva u cilju razvoja društva u celini.\n"Tokom svih ovih godina trudili smo se da kroz obrazovne, istraživačke i zagovaračke aktivnosti budemo aktivni saučesnici konstruktivnog dijaloga civilnog društva, države i poslovnog sektora verujući da je zajednička saradnja preduslov izgradnje društva zasnovanog na slobodi, znanju i inovacijama.“\nKroz svoje aktivnosti, BOŠ nastavlja da se aktivno zalaže za razvoj ovog sektora u Srbiji i regionu, a kroz dva aktuelna projekta, Civilno društvo za unapređenje pristupanja Srbije Evropskoj uniji i P4OCD – Unapređenje kapaciteta organizacija civilnog društva za javno zagovaranje praktičnih politika u Srbiji i Bosni i Hercegovini, pruža direktnu mentorsku i ekspertsku podršku, obuke i finansijske grantove odabranim pojedincima i organizacijama u njihovim oblastima delovanja.


NALED: Osnovan Klub gradova i opština sa povoljnim biznis okruženjem - Bonitet\nGradonačelnici i predsednici 25 lokalnih samouprava iz Srbije potpisali su povelju o osnivanju Kluba opština i gradova sa povoljnim poslovnim okruženjem (BFC klub) i obavezali se da će udruženim snagama raditi na unapređenju uslova poslovanja na lokalu, saopštila je Nacionalna alijansa za lokalni ekonomski razvoj (NALED).\nReč je o lokalnim samoupravama koje su prolaskom kroz program Sertifikacije opština s povoljnim poslovnim okruženjem u jugoistočnoj Evropi (BFC SEE) stekle potvrdu da pružaju usluge po najvišim međunarodnim standardima.\nU BFC klubu su i gradovi i opštine koji su trenutno u procesu sertifikacije, a još sedam se opredelilo da uđe u proces i pristupi novom radnom telu NALED-a. Članovi BFC kluba biće Niš, Kragujevac, Novi Sad, Loznica, Čačak, Kraljevo, Stara Pazova, Pećinci, Ruma, Leskovac, Zrenjanin, Požarevac, Lapovo, Ćuprija, Šabac, Paraćin, Inđija, Mionica, Velika Plana, Zaječar, Bor, Subotica, Sombor, Užice i Valjevo.\nIzvršna direktorka NALED-a Violeta Jovanović istakla je da će Klub imati podršku stručnog tima NALED-a koji će im pomagati da se postupci od kojih zavisi razvoj investicija ubrzaju i unaprede, a Klub će se, kako navodi, baviti temama koje se tiču eksproprijacije, izdavanja dozvola za gradnju, javnim i privatnim investicijama, imovinsko-pravnim pitanja.\nBFC SEE je jedinstveni program u jugoistočnoj Evropi koji lokalnim samouprava nudi smernice za unapređenje kvaliteta usluga i informacija za postojeću privredu i potencijalne ulagače, koji na osnovu BFC kriterijuma mogu da mere lokalne uslove poslovanja u pet zemalja.\nPrethodni tekstJP Morgan kupuje udeo u analitičkoj kompaniji Roberta Krafta\nSledeći tekstVisa kupuje švedsku bankarsku platformu za 1,8 mlrd evra


Žarko Šešum - Blic Sport\nRukometaši Srbije su izgubili od Norveške u prvom kolu druge faze Evropskog prvenstva sa 27:32 i izgubili su svaku šansu da se domognu plasmana u polufinale. Ipak, kapiten "orlova" Žarko Šešum će po jednoj stvari upamtiti meč sa Skandinavcima.\nREČ KAPITENA Šešum: Šveđani kaznili sve naše greške\nŽarko Šešum je dobro odigrao drugi meč na Evropskom prvenstvu protiv Švedske (25:30) i postigao je tri gola. Ipak, njegov učinak nije pomogao da "orlovi" izbegnu poraz.\nPRED MEČEVE ODLUKE SA RUMUNIMA Šešum: Kolektivnom igrom do pobeda\nPred rukometnom reprezentacijom Srbije su mečevi odluke! Izabranici Jovice Cvetkovića u četvrtak (19 sati) u Baja Mareu i u nedelju (20 sati) u Kragujevcu igraju protiv Rumunije u kvalifikacijama za Evropsko prvenstvo.\nKakav gest kapitena: Ilić poklonio Šešumu sat namenjen najboljem igraču /video/\nKapiten rukometaša Srbije Momir Ilić proglašen je za najboljeg igrača meča sa Saudijskom Arabijom (30:20), a poklon koji je dobio od organizatora namenio je saigraču Žarku Šešumu.\nŠešum: Sve izostanke i probleme smo nadoknadili borbenošću\nPodmlađena rukometna selekcija Srbije slavila je na početku kvalifikacija za Evropsko prvenstvo protiv Rusije, što je posebno radovalo jednog od najiskusnijih reprezentativaca u taboru "orlova", Žarka Šešuma.\nŠešum: Jedva čekamo da Olimpijske igre počnu\nRukometni reprezentativac Srbije Žarko Šešum rekao je da je zadovoljan pripremama za Olimpijske igre i istakao da svi u ekipi jedva čekaju početak najvećeg sportskog događaja na svetu.


Porodica i saborci traže istinu o ubistvu Srđana Kneževića – mojKontakt portal – Radio Televizija Kontakt\nPorodica i saborci traže istinu o ubistvu Srđana Kneževića\nVijence na spomenik položili su članovi Kneževićeve porodice, delegacija Ministarstva rada i boračko-invalidske zaštite Republike Srpske, predstavnici Udruženja “Beli vukovi”, boračkih organizacija Sarajevsko-romanijske regije, CJB Istočno Sarajevo i drugi.\nZamjenik predsjednika Udruženja “Beli vukovi” Srđan Stevanović izrazio je razočarenje što za 15 godina nije razjašnjeno Kneževićevo ubistvo.\n“Postoje institucije koje to treba da urade”, istakao je Stevanović i poručio da “beli vukovi” neće odustati od traženja istine i pravde u slučaju ubistva njihovog komandanta.\nPomoćnik ministra rada i boračko-invalidske zaštite Republike Srpske Duško Milunović rekao je da predstavnici Ministarstva svake godine na dan Kneževićevog ubistva dolaze da odaju počast komandantu elitne jedinice “Beli vukovi”, ali i njenim pripadnicima.\n“Nažalost, ne samo kod nas nego i u drugim zemljama postoje zločini koji nikada neće biti riješeni, ali ja sam duboko ubijeđen da će Ministarstvo unutrašnjih poslova i organi bezbjednosti Republike Srpske istrajati u nastojanju da počinioci budu pronađeni i kažnjeni po zakonu, jer su ubili jednog od najvećih heroja otadžbinskog rata”, naglasio je je Milunović.\nPrema riječima predsjednika Odbora Boračke organizacije Sarajevsko-romanijske regije Željka Lalića, borce najviše boli ako neko zna ko su počinioci i nalogodavci Kneževićevog ubistva, ali ih prikriva.\n“Najviše nas boli ako je istina da se zna ko su ti ljudi, a da niko nema snage da to kaže i da oni definitivno budu procesuirani. Neću da vjerujem da su iza toga stajali i stoje neki politički moćnici koji ni dan danas ne daju da ti ljudi izađu pred lice pravde”, zaključio je Lalić.\nSin Srđana Kneževića Nemanja rekao je da porodica o istrazi ubistva njegovog oca ne zna ništa više nego javnost i izrazio zabrinutost da rasvjetljavanje ovog slučaja više nikoga ne zanima.\nNakon polaganja cvijeća na spomeniku Srđanu Kneževiću, porodica, saborci i poštovaoci proslavljenog komandanta “Belih vukova” posjetili su njegov grob na porodičnom groblju u selu Tvrdimići i prislužili svijeće.\nSrđan Knežević ubijen je 7. avgusta 1998. godine na Palama, ispred zgrade u kojoj je živio. U vrijeme ubistva Knežević je bio zamjenik načelnika CJB Srpsko Sarajevo.\nMoguć zastoj u pregovorima sa kosovskim vlastima


"Armata" prvi put izašla van ruskih granica - BIGportal.ba\n21 Februara, 2021 21 Februara, 2021 0217\nRusija je prvi put javno predstavila tenk T-14 “Armata” u inostranstvu – tokom najveće izložbe naoružanja na Bliskom istoku “IDEKS-2021” koja se održava u Abu Dabiju.\nKako je saopštio generalni direktor vojne kompanije “Rosoboroneksport”, pored “Armate”, na izložbi debituju i oklopni transporter i pješadijsko borbeno vozilo na bazi platforme “Bumerang”, protivvazdušni raketni sistem “Antej-4000” i protivvazdušni raketni kompleksi “Viking” i “Tor-E2”.\nNa izložbi su se našli i automati KORD, kalibra 7,62 mm i 5,45 mm, pištolj Lebedeva i automat Kalašnjikova AK-19.\nPrema podacima “Rosoboroneksporta”, koji je tradicionalni organizator ruske ekspozicije u Abu Dabiju, na “IDEKS 2021” je predstavljeno više od 400 proizvoda ruske vojne industrije.\nMeđunarodna izložba naoružanja “IDEKS-2021” se održava od 21. do 25. februara u Abu Dabiju.\nT-14 je jedini tenk treće poslijeratne generacije na svijetu. Tenk “Armata” je predviđen za vođenje borbe u direktnom kontaktu s neprijateljem, za podršku ofanzivi motorizovanih jedinica, uništavanje žive sile protivnika smještene u skrovištima i na otvorenom.


CIJENA: 34 KM\nBosna je zemlja duge i bogate tradicije, sa specifičnom kulturom koji se ogleda u svim područjima ljudske djelatnosti. Odaberite neku od slika sa kulturno-historijskim motivima Bosne, kao savršen poklon za sve one koji cijene izvorni bosanski duh i koji žele da sačuvaju nekadašnji način života od zaborava.\nOd samog početka našeg rada imamo 100% pozitivan feedback od svih naših klijenata. Naš tim grafičkih dizajnera provodi puno vremena u kreiranju savršenog izgleda Vašeg proizvoda. Kvalitetni proizvodi i zadovoljstvo naših klijenata su naš glavni cilj.\nOdaberite svoj tekst i fotografiju, i uskoro ćete na adresu dobiti savršen poklon, uspomenu ili suvenir.


Iskra i Dečić počeli pripreme: Po jedan novajlija u Danilovgradu i Tuzima - CdM\nFudbal Nije bilo puno vremena za odmor\nIskra i Dečić počeli pripreme: Po jedan novajlija u Danilovgradu i Tuzima\nNa kraju 2019. godine su proslavili 100. rođendan, a zatim su u 2020. ispisali najveći rezultat Iskra je sezonu 2019/2020. završila na trećem mjestu, obezbijedila je Evropu, proslavila je vatrometom nad Danilovgradom, a juče je krenula sa pripremama za narednu takmičarsku godinu.\nIskra je upalila motore u Danilovgradu, napustio je samo Milan Vukotić koji se vratio u Budućnost, a došao je golman Marko Kordić iz Napretka, pa je gotovo u istom sastavu trener Aleksandar Nedović počeo da sklapa kockice za Evropu.\n“Građani” će igrati u pretkvalifikacijama za Ligu Evrope 20. avgusta, a protivnika na žrijebu će saznati 10 dana ranije.\nI novi stari prvoligaš iz Tuzi je počeo pripreme za narednu sezonu koja bi trebala da počne sredinom avgusta. Dečić je upalio motore bez novog šefa stručnog štaba Edisa Mulalića koji tek treba da dođe iz Bosne i Hercegovine.\nMeđutim, viđeno je jedno novo ime na treningu Dečića novi golman je Damir Ljuljanović koji je stigao iz Koma.\nTagsFK Dečić FK Iskra\nMolim vise bez ovih nadimaka “gradjani” “trikolori” i slicno\nArteta priznaje da Arsenal mora još mnogo da napreduje


PC Press - Broj 67\nVeliki test matičnih ploča\nAnaliza performansi DDR memorija\nNove generacije HP laserskih štampača\nHyundai i ViewSonic monitori\nHP-ova Business porodica ink-jet štampača\n16X DVD čitači\nHansol: konačno jeftin TFT\nISDN USB adapteri\nWord 2002 detaljno\nAlati za DivX kompresiju filmova\nAge of Kings i Age of Conquerors\nKorišenje telefonske infrastrukture za umrežavanje računara\nNapravite svoj e-commerce sajt\nSpecijalni dodatak: CorelDRAW 10 za početnike\nUz svaki primerak "PC"-ja dobijate CD-ROM koji poklanjaju Samsung i ERC Commerce Computers\nCentralne teme hardverskog bloka su matične ploče i memorije - testirali smo čitavu gamu ploča najnovije generacije za Intel i AMD procesore i analizirali dobitke koje možete očekivati ako se opredelite za novu DDR memoriju. Opširno se bavimo i trendovima na tržištu laserskih štampača, prikazujemo konfiguracije domaćih firmi, Hyundai i ViewSonic monitore, Canon skenere, 16X DVD čitače, ISDN USB terminal adaptere, prvog bežično-optičkog miša, profesionalne Epson uređaje za skeniranje dokumentacije, Hewlett-Packard-ovu porodicu business ink-jet štampača, Hansol TFT monitor veoma pristupačne cene i mnoge druge uređaje.\nU softverskom bloku počinjemo seriju detaljnih prikaza komponenti novog Office-a XP - najpre smo analizirali Microsoft Word 2002 i novitete koje on donosi. Sledi prikaz Acrobat-a 5 i novih tehnologija koje Adobe ugrađuje u PDF, a onda i analiza verzije 2000 Microsoft SQL Server-a, koja je donela značajan napredak, pored ostalog i u domenu rada sa YU slovima. Objavljujemo prve utiske o Visual FoxPro-u 7, prikaz paketa DreamWeaver UltraDev 4 i HtmlHelp, pregled programa koji olakšavaju kreiranje DivX filmova i analizu bezbednosnog sistema Windows-a 2000. Čitaoci zainteresovani za rekreativne primene računara će, uz uobičajeni koktel multimedije, čitati i o igrama Age of Kings i Age of Conquerors.\nBlok posvećen komunikacijama započinjemo diskusijom o umrežavanju korišćenjem postojeće telefonske infrastrukture - uz relativno jeftine kartice, može se uspostaviti mreža solidnih karakteristika bez razvlačenja novih kablova, a telefonske žice i dalje mogu da se koriste za standardne razgovore glasom. Sledi zanimljiv izlet u svet e-commerce-a: kako napraviti sopstvenu prodavnicu suvenira u kojoj će posetioci moći da kupuju korišćenjem kreditne kartice? Prikazujemo sajtove koji se bave poštanskim saobraćajem kao i lokacije za ljubitelje ekologije, dok će programeri čitati o UML-u, univerzalnom jeziku za modeliranje sistema.\nSpecijalni dodatak nosi naslov "Corel 10 - uputstvo za početnike" - prateći niz popularno pisanih lekcija, čitaoci će naučiti da koriste osnove ovog moćnog programa za crtanje i dizajn.\nUz svaki primerak "PC"-ja dobijate CD-ROM koji poklanjaju Samsung i ERC Commerce Computers.\n"PC #67" se od subote, 5. maja prodaje u prostorijama Redakcije, Krušedolska 5-7, po povlašćenoj ceni od 155 dinara. Sledećih dana pojaviće se i na ostalim prodajnim mestima, po ceni od 180 dinara.


POMOÄ� ZA 22 UGROŽENA DOMAÄ�INSTVA!: Srbobran.net web portal\nTokom celog dana aktivisti ovog udruženja tovarili su ogrevno drvo na prikolice i dostavljali ugroženim porodicama kojima će ovaj ogrev koliko toliko pomoći u ovim hladnim danima. Pored ogrevnog drveta, svako domaćinstvo je dobilo i džak krompira.\n- Delimo onoliko koliko smo uspeli da obezbedimo za dobijeni novac i sva domaćinstva dobiće po 2,5 kubnih metara, jer smo želeli da pomoć stige do što više porodica. Znamo da su potrebe znatno veće, ali birali smo one najugroženije, sa većim brojem ukućana, posebno dece, jer znamo koliko je teško obezbediti sve što je potrebno za zimske mesece. Uspeli smo da ogrevu pridodamo i krompir, zahvaljujući donaciji jednog humanog pojedinca, rekao je Željko Tuševljak, predsednik Upravnog odbora "Dobrog srca".\nOd kako je osnovano udruženje organizovalo oko 200 akcija. Udruženje broji 136 članova koji svakog meseca izdvoji članarinu po 200 dinara, a tako sakupljen novac koristi se kako bi se nekome kome je urgentno potrebno pružila materijalna podrška.\n- Nosili smo pakete hrane, higijenske pakete, ogrev, kupovali lekove, plaćali delove računa za struju, delili odeću, obuću, školski pribor i novogodišnje paketiće, pomagali 'Biser', kaže Tuševljak i dodaje:\n- Radimo radi sebe i radi tih ljudi, a najveća nagrada nam je osmeh dece kojoj se trudimo da pomognemo. Naš moto je 'Budimo ljudi', rečenica kojom nas je opominjao i usmeravao naš pokojni patrijarh Pavle.\nKako kaže Tuševljak ova donacija NIS-a do sada je najveća koju su dobili,. Pored zahvalnosti ovoj kompanijii, u ime udruženja takođe se zahvalio predsedniku opštine Nešku Čestiću i lokalnoj samoupravi od koje su dobili podršku, a posebno se zahvalio porodici Dragana Belića, poljoprivrednom gazdinstvu Androcki, Milanu Matiću, Jovanu Tešiću, porodici Zorana Mladenovića, kao i svim članovima "Dobrog srca" na čelu sa predsednikom Đorđem Đukićem.


Guverner dr Radoje Žugić o stanju u bankarskom sektoru, rizicima i preporukama\nVlada da traži reprogram kredita za auto-put\nCentralna banka je proslijedila Vladi preporuke za vođenje ekonomske politike u 2021 godini među kojima je i reprogram kredita za izgradnju auto-puta. Imajući u vidu da je inicijalni plan bio da se auto-put završi 2019, a da otplata kredita započne 2021, logično je da se traži reprogram kredita. Naime, na ovaj način Crna Gora je izgubila dvije godine naplate putarine, pa je potrebno razmotriti mogućnosti da se kompenzacija za to dobije u vidu reprograma kredita, kazao je u intervjuu Pobjedi guverner dr Radoje Žugić.\nUvažavajući specifičnost situacije usljed pandemije korona virusa, CBCG je ovogodišnje preporuke pripremila u redukovanoj formi, fokusirajući se na mjere koje su ključne u kriznim uslovima i čiju primjenu ne treba odlagati zbog potencijalno negativnih efekata u dugom roku. U dokumentu je istaknuto da sve preporuke date u prethodnim godinama, a koje nijesu implementirane, ostaju na snazi kaže guverner i posebno naglašava preporuku koja se odnosi na promjenu strukture privrede u smislu diverzifikacije proizvodnje i povećanja stepena finalizacije proizvoda.\nNeophodno je, kaže on, fokusirati se na one djelatnosti u kojima Crna Gora ima komparativne-prednosti i povećati nivo konkurentnosti.\nNaglasili smo potrebu što hitnije pripreme nove fiskalne strategije, preporučili osnivanje fiskalnog savjeta, sugerisali restriktivnu politiku izdavanja novih garancija (uz obavezno uzimanje adekvatnog kolaterala), reviziju fiskalnih pravila, obezbjeđivanje subvencija za poljoprivredu, unapređenje statistike... Predložili smo i pripremu specijalnog programa funkcionisanja ekonomije u uslovima neizvjesnosti pod uticajem pandemije, sa što manje ograničenja za poslovanje do mjere kojom se neće ugroziti javno i individualno zdravlje. Akcenat ne treba da bude na zatvaranju djelatnosti, već na promociji protokola bezbjednog poslovanja, uz kontrolu i sankcionisanje nepoštovanja ističe Žugić.\nPOBJEDA: Ima li indicija da bi se u narednoj godini mogao pojaviti neki problem u bankarskom sektoru?\nŽUGIĆ: Bankarski sistem je u 2020. ušao kao visoko likvidan, dobro kapitalizovan, sa obnovljenom profitabilnošću i relativno niskim nivoom nekvalitetnih kredita. Dakle, svi parametri poslovanja su bili mnogo bolji u odnosu na stanje koje je prethodilo krizi iz 2008. Zahvaljujući tome, banke su pokazale visok stepen otpornosti na krizu izazvanu pandemijom korona virusa, koja je uticala na nivo zaposlenosti, kao i prihode fizičkih i pravnih lica klijenata banaka. U prethodnom periodu, pored finansijske i poslovne konsolidacije, banke su unaprijedile sisteme upravljanja rizicima, kao i kadrovske i organizacione kapacitete za tretman nekvalitetnih kredita. Proaktivni pristup CBCG doprinio je ublažavanju efekata pandemije na poslovanje banaka i očuvanju stabilnosti tokom ovog izazovnog perioda.\nNa kraju 2020, uprkos negativnim efektima pandemije, bankarski sistem je i dalje stabilan, likvidan, visoko kapitalizovan, sa očuvanom profitabilnošću i umjerenim rastom nekvalitetnih kredita, spreman da nastavi da obavlja svoju ulogu glavnog intermedijatora na finansijskom tržištu Crne Gore. Produženo trajanje pandemije sa sobom nosi opasnost od daljeg pogoršanja parametara poslovanja banaka tokom 2021, prvenstveno u dijelu rasta nivoa nekvalitetnih kredita i, sljedstveno tome, negativnog efekta na rezultate poslovanja banaka. Uprkos navedenom, visoka kapitalizovanost i likvidnost su najbolji garant očuvanja stabilnosti bankarskog sistema.\nPOBJEDA: Da li neka banka pokazuje ranjivost, i ako pokazuje u kom dijelu?\nPOBJEDA: Kako ocjenjujete početni rad nove Vlade i kakva je sada saradnja CBCG sa njom, s obzirom da je u početku iz Vlade bilo kritika i ocjena da vrhovna monetarna institucija ni posao regulacije banaka ne radi kako valja?\nŽUGIĆ: U ostvarivanju utvrđenih ciljeva iz člana 8 Zakona o CBCG, Centralna banka može, ne dovodeći u pitanje svoju samostalnost i nezavisnost, sarađivati sa Vladom i drugim državnim organima i preduzimati mjere za unapređenje te saradnje. Posvećeno radimo na unapređenju saradnje sa ovom, a, to je bio slučaj i sa svim prethodnim vladama. Već smo jasno saopštili daje CBCG uradila sve kako bi uspostavila kontakte predstavnika Vlade sa MMF-om i obezbijedila njihovo prisustvo na Godišnjim sastancima sa Svjetskom bankom i MMF-om, tako da nema govora o nedostatku spremnosti za saradnju, sa strane CBCG. Pripremili smo preporuke za ekonomsku politiku i učestvovali u postupku, emisije euroobveznica, a saradnju ostvarujemo i kroz rad Savjeta za finansijsku stabilnost.\nŠto se tiče kvaliteta rada CBCG, o tome najbolje govore nezavisne ocjene međunarodne javnosti, u prvom redu Evropske komisije i MMF-a, koje potvrđuju veliki rad i reforme CBCG, koje su uključivale i neke nepopularne, ali potrebne odluke donesene tokom 2019. i 2020.\nKako EK navodi, radnje preduzete nakon bankrota dvije male banke početkom 2019. povećale su nivo nadzora i poboljšale zaštitu od kreditnog rizika. MMF je ocijenio da je rezolucija dvije banke protekla bez negativnog prelivanja na fiskalnu i realnu ekonomiju. Da su ovi postupci izvedeni jako uspješno i efikasno, potvrđuje i činjenica da je jedna nacionalna banka iz regiona koristila ekspertizu naših supervizora, kao i elemente naše komunikacione strategije prilikom likvidacije jedne banke.\nPOBJEDA: Kako je ocijenjen napredak u poglavljima 9 Finansijske usluge i 4 Sloboda kretanja kapitala?\nŽUGIĆ: Izvještaj o napretku EK za 2020. notira dobar napredak (4 od maksimalnih 5 stepena konvergencije) ostvaren u Poglavlju 9 Finansijske usluge, a odnosi se na usklađivanje sa pravnom tekovinom EU u oblasti bankarstva. Pored usvajanja ključnih zakona o kreditnim institucijama i o sanaciji banaka, CBCG je unaprijedila niz akata o kreditnom registru, izvještavanju i minimalnim standardima za upravljanje kreditnim rizikom u bankama. Takođe je usvojena regulativa o makroprudencionim mjerama vezanim za gotovinske kredite za stanovništvo. Unutar CBCG je uspostavljen Komitet za superviziju, kao stalno savjetodavno tijelo guvernera. Unaprijeđena je i unutrašnja organizacija CBCG, čime su ojačani njeni institucionalni i supervizorski kapaciteti. Uspostavljene su jedinice za nadzor operativnog rizika kreditih institucija, osnažene jedinice za posrednu kontrolu, a uspostavljen je i Direktorat za sanaciju kreditnih institucija, kao i Fond za sanaciju.\nO brzini konvergencije i ozbiljnosti našeg rada govori podatak da je CBCG već ispunila preporuke koje je EK dala za narednu godinu upravo smo usvojili obimnu podzakonsku regulativu koja omogućava primjenu zakona o kreditnim institucijama i o sanaciji banaka. Paralelno sprovodimo sveobuhvatnu procjenu kvaliteta aktive (AQR) ukupnog bankarskog sistema. Ako ovo uzmemo u obzir, u narednom godišnjem izvještaju EK očekujemo sličan, vjerovatno i bolji rezultat i, naravno, ocjene.\nŠto se tiče preporuka iz Poglavlja 4 Sloboda kretanja kapitala, CBCG je tokom 2020. predala Skupštini Prijedlog zakona o uporedivosti naknada povezanih sa računom za plaćanje potrošača, prebacivanju računa za plaćanje potrošača i računu za plaćanje sa osnovnim uslugama, kao i Prijedlog Zakona o međubankarskim naknadama i posebnim pravilima poslovanja u vezi sa platnim karticama. Takođe, CBCG je pripremila Prijedlog izmjena i dopuna Zakona o platnom prometu koji je potpuno usaglašen sa PSD2 regulativom. Nedavno su pristigli komentari EK, tako da će i ovaj sistemski zakon uskoro biti proslijeđen Vladi i Skupštini na usvajanje. CBCG u narednoj godini počinje sa uvođenjem instant plaćanja koje će značajno i na dugi rok doprinijeti unapređenju efikasnosti platnog prometa.\nPOBJEDA: Da li su, po Vašoj procjeni, kritike na račun zaduženja od 750 miliona eura utemeljene?\nPOBJEDA: Nova vlast, kako kažu, priprema izmjene Zakona o CBCG kako bi se stvorio prostor za Vašu smjenu?\nPOBJEDA: Da Ii će CBCG uvoditi dodatne mjere za ublažavanje posljedica kovida-19 na građane i preduzeća? Ukoliko hoće, o čemu se razmišlja?\nCBCG u narednoj godini počinje sa uvođenjem instant plaćanja koje će značajno unaprijediti efikasnost platnog prometa.


Mitovi i upotrebljiva prošlost - Vladan Jovanović - Peščanik\nMitovi i upotrebljiva prošlost\nPrilikom nedavnog „bliskog susreta“ sa saobraćajnim policajcem na vetrovitoj Autokomandi pogled mi se nehotice zadržao na njegovom bedžu na kome je, ispod punog naziva ministarstva, bila ugravirana 1804. godina. I dok je promrzli saobraćajac strpljivo prebirao po mojim dokumentima, ja sam se u sebi preslišavao: da, te godine je izbio Prvi srpski ustanak protiv Turaka, mada je prvo ministarstvo unutrašnjih dela, da ne kažem „popečiteljstvo“, osnovano tek 1811. Dakle, ova druga godina bi bila logičniji izbor, jer ističe kontinuitet ove institucije.\nSa druge strane, novoustrojeni Dan policije i Ministarstva unutrašnjih poslova, koji je shodno duhu „nove religioznosti“ trebalo naštimovati prema crkvenom kalendaru, obeležava sukob srpskih žandarma sa turskim vojnicima kod Čukur-česme koji se odigrao u vreme pravoslavnog praznika Svete Trojice 1862.\nIzvesno je da 1804. godina ima veliku simboličku snagu, jer označava revolucionarni početak jednog oslobodilačkog procesa koji je rezultirao sticanjem prvih atributa srpske državnosti. Ipak, kakve veze imaju oružani ustanak, opsade gradova, hajdučija, ubijanje subaša i paljenje hanova (što su bile glavne ustaničke aktivnosti tokom 1804) sa ministarstvom koje po definiciji suzbija ili bar ne podstiče buntovništvo i slična raspoloženja u društvu? Miloševićev režim je time očito podgrevao ratnički duh, ali je nejasno kome je danas takva simbolička poruka upućena i kakvo osećanje broj “1804” treba da izazove kod samog policajca, a koje kod njegovog „klijenta“? Strahopoštovanje, nacionalni ponos, kolektivnu hrabrost, strah od (naoružanog) autoriteta, turkofobiju ili nešto šesto?\nZa razliku od ove neobične heraldičke tekovine 1990-ih i ustavne simulacije kontinuiteta na koju sam ukazao jednim od svojih prethodnih tekstova, mnogi simboli nemaju svoju vizuelnu ekspresiju niti fizičke konture, već su više ideje ili, kako ih engleski antropolog Anthony Cohen naziva, “mentalni konstrukti”. Centralni mit o nacionalnom buđenju u kome dominira vera u drevnost nacija jedan je od moćnijih simbola. Ironično nazivajući naciju “bogomdanim načinom klasifikovanja ljudi”, jedan drugi britanski antropolog (Ernest Gellner) tvrdi da je ona zapravo plod modernizacije, a ne prirodna i večita kategorija. Simboli prošlosti dobijaju na važnosti tokom perioda intenzivnih društvenih promena, kada zajednice “bacaju svoja kulturna sidra” radi (refleksnog?) odupiranja korenitom preobražaju.\nPostoji uverenje da revizionističke tendencije u savremenom srpskom društvu, uz pomoć iskrivljenih interpretacija prošlosti teže formiranju ”novog srpskog čoveka”, regrutovanog iz redova omladine. Čini se da je ova teza ipak preterana, iako su nova politika sećanja i prekrajanje istorije bili karakteristika gotovo svih postjugoslovenskih država. Socijalni psiholog Jovan Byford je još pre više od deset godina primetio da visoki talas nacionalno-pravoslavnih organizacija u Srbiji poput Dveri ili Obraza signalizira porast popularnosti pokreta koji propagiraju “duhovnu vertikalu srpske istorije i srpskog naroda”, koristeći se nacionalističkom ikonografijom i agresivnom frazeologijom radi predstavljanja svojih konzervativnih sadržaja.\nU poslednja dva veka prevladao je osećaj potrebe okupljanja Srba unutar sopstvene države, što je smatrano prioritetom „nacionalne misije“. Postojanje srpske nacionalne države pre jugoslovenskog ujedinjenja može se tumačiti tako da su Srbi zadržali snažan osećaj nacionalnog partikularizma u Jugoslaviji, te da je njihova konfuzna percepcija nove države bila posledica krajnje pozitivne identifikacije i sa srpskom i sa potonjom jugoslovenskom državom. Svejedno, epska poezija je sačuvala idealizovana sećanja na srpsko srednjovekovno kraljevstvo ohrabrujući etnocenričnu fiksaciju „srpstva“. Istovremeno, možemo se složiti sa bugarskim politikologom Ivelinom Sardamovim da je srpska epika očuvala istrajnost i vitalnost srpskog „konfliktnog“ etosa, uronjenog u daleku istoriju, tj. da srpska književnost zaista nije bila ništa drugo sem “poezija kolektivne inspiracije”, kako priznaje i kontroverzni „neoromantičar“ Jovan Deretić. U pokušaju stvaranja nacionalne političke kulture, trebalo je neutralisati sve disonantne aspekte istorijskog iskustva iz nacionalnog narativa. Štaviše, Ivan Čolović kaže da su amblematični događaji, istorijske ličnosti i datumi oživljavani kako bi se potcrtala nadmoć srpskog identiteta nad drugima.\nKoncept “upotrebljive prošlosti” se obično pripisuje autoritarnim režimima u tranziciji i opisuje potragu za istorijskim iskustvima koja mogu biti izobličena radi legalizacije i stabilizacije novog režima. U nekim slučajevima, ova praksa se može prepoznati i na nižim nivoima, npr. kod pokušaja legalizacije novih političkih programa ili partija. Kada je 2008. osnovana Srpska napredna stranka, nazvana po partiji iz “zlatnog doba” srpske demokratije (što je takođe jedan od uvreženih mitova), namera je bila da se članstvo distancira i amnestira od ratne politike koju je sprovodila njihova matična Srpska radikalna stranka. Sudeći po trenutnoj situaciji u Srbiji, eksperiment je uspeo.\nNajzvučnija mitološka fraza o Srbima kao “najstarijoj naciji” zaživela je kasnih 80-ih godina na talasu hierprodukcije paraknjiževnih i kvazinaučnih dela. “Srbi-narod najstariji” je knjiga Olge Luković-Pjanović, profesorke klasične filologije, koja se pojavila u “pravo vreme” (1990), kako bi ohrabrila trend istoriografske manipulacije u nastajanju i poduprla Miloševićevu ratnu politiku.\nČak i nakon 2000. godine udžbenici istorije u Srbiji su nastavili da instrumentalizuju prošlost prikazujući sopstvenu naciju kao žrtvu istorijskih nepravdi. Istoričarka Dubravka Stojanović primećuje da se takvim, autoviktimološkim tonovima, hrani nacionalni misticizam i sputava kritički pogled na društvo, dok se sa druge strane formiraju ličnosti koje će „uvek biti sklonije ratu nego miru”. Stvaranjem nove tradicije, vladajuća elita sebi obezbeđuje “podobne pretke” kako bi se mogla pozivati na svoje „vekovne ideale“. Osim toga, državi je potreban “homogeni kulturni žig za njeno stado“, kako slikovito sugeriše pomenuti Gellner.\nZa razliku od savremenih tendencija, motivi za (zlo)upotrebu istorijskih stereotipa tokom 1990-ih bili su više nego jasni. Dugotrajna medijska propaganda je učinila da i danas 41% ispitanika u Srbiji veruje da je u Jasenovcu stradalo najmanje pola miliona ljudi, mada je prema istraživanjima i procenama Muzeja žrtava genocida, zasnovanim na Popisu žrtava Drugog svetskog rata (1964), u pitanju broj koji će teško premašiti 130.000 ljudi koji se mogu imenom i prezimenom identifikovati. Jasenovački mit je potegao i bivši šef srpske diplomatije Vuk Jeremić kada je povodom tužbe Hrvatske za genocid naglasio kako bi ponovo trebalo „osvežiti“ sećanje na Jasenovac. Istorijski osvrt na ovaj logor bio je dodatak kontratužbe za genocid koju je Jeremić najavljivao u decembru 2009. godine.\nOlako falsiﬁkovanje prošlosti, ali i realnosti preko školskih udžbenika, novih praznika, naziva ulica ili državnih simbola, odaje utisak države koja je „ispala iz istorije”, žrtvujući sopstveni razvoj “nacionalnoj fantazmi”, kako kaže Dubravka Stojanović. Njena istraživanja pokazuju da se prošlost Srbije osnovcima prikazuje kao „ratna hronika“, jugoslovensko iskustvo se svodi na istoriju konflikta, a geografski prostor se prikazuje kao fatalan, jer na njemu počinju ali se i završavaju svi veliki svetski lomovi. Takvi stereotipi vode precenjivanju sopstvene veličine i bahatom odnosu prema svetskoj zajednici, a ideja o istorijskoj ispravnosti sopstvene nacije je važan element u ideologizaciji nacionalne i istorijske svesti. U udžbenicima za najmlađe učenike se “ispravnost” i “bezgrešnost” Srba prikazuju gotovo kao rasne vrline, dok se stradanja ilustruju krajnje surovim fotografijama. Ratovi iz 1990-ih se srednjoškolcima tumače kao prirodan i logičan nastavak Drugog svetskog rata, dok se Jugoslavija i dalje metaforično opisuje kao “tamnica srpskog naroda”.\nNa pitanje da li smatraju da država objektivno prezentuje prošlost u udžbenicima istorije, svega 7,4% ispitanika je ubeđeno da ona to čini u potpunosti ispravno. Učenici i studenti su mišljenja da je prezentacija nacionalne istorije uglavnom korektna, a kada se radi o oblasti na koju bi udžbenici istorije trebalo da se skoncentrišu, vladaju takođe podeljena mišljenja. Uz očekivanu regionalnu neravnomernost po pitanju potrebe učenja istorije svih etničkih grupa, upada u oči izrazito mali procenat studenata i đaka koji se sa tim slažu. Centralna Srbija je tradicionalno etnocentrična, okrenuta izučavanju nacionalne istorije Srba i Srbije dok je u Beogradu i Vojvodini svest o potrebi boljeg razumevanja svetske istorije zastupljena kod gotovo četvrtine ispitanika. Takođe, evidentna je nezainteresovanost ruralnih delova zemlje za upoznavanje istorije drugih zemalja i naroda.\nRado ide Srbin u vojnike?\nIzuzetno žilava nacionalna mitologija svakako je jedna od glavnih prepreka demokratizaciji moderne Srbije, dok je kosovski mit, kao centralni segment srpskog nacionalnog identiteta, opstao u obe sfere – racionalnoj i iracionalnoj. Ovu drugu su izdašno hranili istoričari i pesnici iz okrilja SANU koji su predlagali „kulturnu ofanzivu“ u kojoj bi polja kulture bila pripremna faza rata i njegov rezervni položaj, kako slikovito ukazuje Ivan Čolović. Nacionalistički pesnik Matija Bećković je još marta 1989. izjavio kako je na Kosovu “toliko srpske krvi i srpskih svetinja, da će ono biti srpsko i kad tamo ne ostane ni jedan Srbin“. Pišući o ulozi književnika u posttotalitarnim sistemima i neokrnjenom poverenju koje u njih ima narod, Zoran Đinđić kaže da je irelevantno da li su u “misterijama” učestvovali u generalskoj uniformi, kao pisci novinskih pamfleta ili partijski činovnici, jer ih je sama vezanost za mit (koji svojom strukturom poništava realnost) učinila nekompetentnim za realno bavljenje politikom.\nPored srednjovekovnih manastira na Kosovu, kao prvorazrednog sakralnog prostora koji određuje “sudbinu srpstva”, jedan od centralnih simbola je mit o “kosovskom zavetu” i “nebeskom narodu”. Simbolika nebeskog naroda se vezuje za kneza Lazara koji je radije odabrao “carstvo nebesko i večnu slavu” (čitaj: smrt), nego sramotan ovozemaljski život. Nadahnut novozavetnom hrišćanskom simbolikom, ovaj mit predstavlja Srbe kao sinonim starozavetnog izabranog naroda koji prolazi kroz iskušenja i strada kako bi promovisao srpstvo kao uzornu duhovno-istorijsku misiju kojom se narodi približavaju izvornom hrišćanstvu. Etnolog Ivica Todorović, čije sam osnovne ideje parafrazirao u prethodnih par rečenica, smatra da se na takav način etički imperativ neminovno transformiše u vrhovni nacionalni ideal.\nInače, mit o kosovskoj bici je proizvod nacionalne istoriografije 19. veka i deo mitološkog arsenala korišćenog za proterivanje Turaka, pravljenje srpske države i njenu teritorijalnu ekspanziju, tj. “rekonkvistu” srpskih srednjovekovnih prostora. Prema mišljenju uticajnog politikologa i dobrog poznavaoca balkanskih prilika Floriana Biebera, kosovski mit je do 1989. služio da naglasi srpsku patnju na Kosovu i obezbedi (pseudo)istorijski kontekst za iseljavanje Srba iz pokrajine. Proslave tokom 1989. su obeležile kratak momenat potpunog nacionalnog jedinstva i mit je trebalo da podupre srpski trijumfalizam, da bi u prvoj polovini 1990-ih mit bio od posrednog značaja za politički program nacionalista. Birajući Kosovo polje za objavljivanje svojih budućih planova, Milošević je napravio paralelu sa jugoslovenskim ustavom iz 1974. kojim su nastale dve autonomne pokrajine unutar Srbije. Njegov govor na Kosovo polju, pet vekova nakon kosovske bitke, kao i zloupotreba drugih nacionalnih simbola radi ponovnog uspostavljanja moći Srbije u jugoslovenskoj federaciji, bili su sredstva rigidne nacionalne mobilizacije čiji su krajnji ishod bili ekonomsko i društveno razaranje Srbije, izopštene iz međunarodne zajednice.\nIpak, čini se da je problem bio daleko širi, jer su čak i najliberalniji srpski političari naglašavali svoju patriotsku posvećenost uspostavi srpske vlasti na Kosovu. Štaviše, krajem 80-ih deo srpske intelektualne elite (među kojima i budući lideri opozicionih partija) na gotovo epski način je formulisao “kosovsku traumu” na nivou mita i time (nesvesno?) ponudio intelektualni okvir Miloševićevoj politici. Kako je početkom 90-ih pažnja preusmeravana na Hrvatsku i Bosnu, to je mit o srpskim stradanjima pod ustašama u NDH postao „upotrebljivija prošlost” u javnom diskursu. Florian Bieber primećuje da kosovski mit ponovo dobija na važnosti nakon srpsko-albanskih sukoba 1998, a posle faktičkog gubitka kontrole nad pokrajinom u junu 1999, poslužio je kao “kompenzacija za slabost etno-političkih i pravnih argumenata za srpsku kontrolu nad Kosovom”. Proterivanje Srba i rušenje njihovih sakralnih simbola učinili su da kosovski mit o stradalništvu Srba ponovo postane dominantan. Nakon petooktobarskih promena kosovski mit je zahvaljujući nerešenom statusu Kosova i predaji Miloševića Hagu na Vidovdan 2001. ponovo zaživeo kao “metanarativ o progonu Srba”, tvrdi Bieber.\nPoslednje godine Miloševićeve vladavine Kosovo je među beogradskom studentskom populacijom, koja bi po definiciji trebalo da bude najliberalniji deo stanovništva, doživljavano kao “svetinja”, uz puno mitske retorike. Istraživanja etnologa Saše Nedeljkovića su pokazala da je njihov odnos prema Kosovu bio više emocionalan nego intelektualan i obično je bio praćen snažnim ali nesvesnim etnocentričnim instinktom.\nDeceniju kasnije, oko dve trećine punoletnih ispitanika je potvrdilo da Kosovo i dalje doživljava kao „srpsku svetinju“, šta god to značilo. Struktura odgovora na ostala pitanja koja smo im zadali u anketi pokazuje da je Centralna Srbija i dalje konzervativna, odana tradicionalnoj predstavi o junaštvu i Srbinu koji “rado ide u vojnike”, što je očigledno kada se radi o vrednovanju politike Srbije u doba Miloševića, čak i u slučaju kažnjavanja “izdajnika” koji su odbijali da učestvuju u ratovima. Na neki način, ovaj deo Srbije pokazuje veći stepen lojalnosti i razumevanja za Miloševićev režim, što se vidi i iz postotka onih koji su skloni relativizaciji tadašnjih zločina(ca). Na sličan način ruralni deo Srbije je naklonjeniji ličnostima i mitovima koji personifikuju srpsku stranu rata.\nInače, mit o srpskom heroizmu i bespogovornoj naklonjenosti vojsci u potpunosti je obesmišljen tokom Miloševićeve vladavine. U vreme prvog mobilizacijskog talasa odziv rezervista u Srbiji bio je 50% a u Beogradu svega 15%, kako je saopšteno na zatvorenoj sednici Narodne skupštine septembra 1991. Ljudi su masovno odbijali da idu u Hrvatsku ne mogavši da se identifikuju sa ciljevima rata (u kome Srbija zvanično nije učestvovala, kako su ponavljale vlasti), što je dovelo do mobilizacijske krize. U narednim godinama, odziv će bivati sve manji, pa čak i u vreme bombardovanja Srbije tokom koga je 34.000 obveznika koji su izbegavali mobilizaciju osuđeno u odsustvu, da bi po donošenju Zakona o amnestiji (2001) bili oslobođeni. Pošto posedujem sopstveni primerak takve “oproštajnice”, moram zlurado da primetim kako je dužnost da pomiluje sve koji su izbegavali mobilizaciju zapala baš Vojislavu Koštunici čiji (nevoljni?) potpis dominira donjom polovinom dokumenta.\nOsim navedenih primera posezanja za istorijskim mitovima i prerađenom tradicijom, treba pomenuti i jedan veoma aktuelan pokušaj revizije prošlosti. Nakon što su četnici predstavljeni u javnosti kao antifašisti a njihov pokret zakonski izjednačen sa partizanskim, Srbija je postala i poprište rivalskih projekata u onome što društvene i humanističke nauke nazivaju izgradnjom nacije (u slučaju Srbije ja bih se pre opredelio za termine rekonstrukcija, preoblikovanje isl). Odmah nakon pada Miloševića novi gradonačelnik Beograda, inače istoričar, izjavio je kako aktuelni Dan oslobođenja grada zapravo slavi “okupaciju” te da ga više nikada ne bi trebalo svečano obeležavati. Pet godina kasnije vlada Srbije je odlučila da na proslavu 60-godišnjice oslobađanja Aušvica i skup u Moskvi ne pošalje delegaciju na najvišem nivou. Nakon svega nekoliko dana, tadašnji ministar spoljnih poslova Vuk Drašković je otišao na Ravnu goru, “novooktroisano ustaničko mesto sećanja”, kako bi proslavio početak četničkog ustanka iz maja 1941. Ono što je posebno zanimljivo, u finansiranje manifestacije se po prvi put uključila i sama država, kako podseća sociolog Todor Kuljić.\nKrajem 2011. građani Srbije su bili krajnje podeljeni po tom pitanju, premda je naklonjenost četničkoj tradiciji prestala biti “privilegija” seoskih sredina. Aktuelni eksperiment državne televizije je, prema autoru serijala Ravna gora, inicirao generalni direktor Javnog servisa još 2009. s namerom da taj projekat “uspostavi istorijsku ravnotežu”. S obzirom da su se na jugoslovenskim prostorima šund i nacionalizam pokazali veoma kompatibilnim, ne iznenađuje što je izbor za scenaristu i reditelja pao upravo na Radoša Bajića koji pritom čitav poduhvat pretenciozno najavljuje kao “civilizacijski iskorak srpskog društva”. U svojim javnim nastupima on priznaje da je “dramska trilogija” bazirana na svedočenjima četničke emigracije te da zato nije imao potrebu da nešto posebno istražuje po arhivima ili uspostavlja kritički odnos prema istoriografiji. Štaviše, njegova dvosmislena izjava (“Verujem da ćemo serijom Ravna gora mi kao narod definitivno pustiti duha iz boce”) na živopisan način potkrepljuje stavove i hipoteze o “upotrebljivoj prošlosti” izložene u prvom delu ovog teksta.


24sata.info - Olimpijska baklja mira sutra stiže u Banjaluku\nOlimpijska baklja mira sutra stiže u Banjaluku\nAutor M. B. 31. 01. 2019. • 13:27\nOlimpijska baklja mira sutra stiže u Banjaluku. Baklja će na putu iz Rima ka Sarajevu, gdje se održava Evropski omladinski olimpijski festival (EYOF), svratiti u grad na Vrbasu, a dočekaće je najviši zvaničnici Republike Srpske.\nIz Ministarsta porodice, omladine i sporta u Vladi RS istakli su da je ovaj događaj jedinstvena prilika da iz Republike Srpske i BiH u svijet ode najljepša sportska slika.\nSonja Davidović, ministar porodice, omladine i sporta, izrazila je zadovoljstvo što će Vlada RS biti domaćin i dočekati olimpijsku baklju i naglasila da očekuje da će takmičenja proći u najboljem redu i da će brojni sportisti ponijeti najljepše uspomene sa takmičenja.\n"Vlada RS je za EYOF izdvojila četiri miliona KM, od čega 2,5 miliona za infrastrukturu i 1,5 milion KM za organizacioni dio takmičenja. Borilišta su spremna, uslovi za održavanje takmičenja odlični i sigurna sam da će se sportisti, koji dođu vratiti na sportske terene i kao turisti. Republika Srpska će pokazati da ima kapacitete da organizuje ovakvo takmičenje na najvišem nivou", istakla je Davidovićeva.\nOlimpijska baklja dolazi u Banjaluku sutra u 15 časova, a u zgradi Vlade RS dočekaće je najviši zvničnici RS i BiH.\nEYOF će biti održan od 9. do 16. februara u Sarajevu i Istočnom Sarajevu, a učestvovaće sportisti iz više od 50 država, sa više od 1.100 takmičara i 750 članova delegacija.


Uručen medicinski materijal za potrebe Službe prve medicinske pomoći Štaba civilne zaštite Općine Novo Sarajevo - Index.ba\nUručen medicinski materijal za potrebe Službe prve medicinske pomoći Štaba civilne zaštite Općine Novo Sarajevo\nNačelnik Općine Novo Sarajevo Nedžad Koldžo sa saradnicima u utorak, 20. avgusta ove godine obišao je Dom zdravlja „Novo Sarajevo“, te direktorici Dr.med.sci.prim. Amiri Skopljak uručio potrošni medicinski materijal za potrebe Službe prve medicinske pomoći Štaba civilne zaštite Općine Novo Sarajevo u vrijdnosti od oko 21.000 KM.\nNavedena oprema obezbijeđena je na zahtjev organizacionih jedinica u okviru Službe prve medicinske pomoći, a u cilju poboljšanja medicinskih usluga, pružanju pomoći i adekvatne provedbe obuke u pružanju iste.\nU svom obraćanju, općinski načelnik Nedžad Koldžo istakao je kako je ovo samo nastavak provođenja aktivnosti na opremanju specijaliziranih službi i udruženja od značaja za sistem zaštite i spašavanja, te da je u okviru ove donacije nabavljena potrebna oprema i za Općinsku organizaciju Crvenog križa/krsta Novo Sarajevo. Općinski načelnik je dodao da će ove godine za potrebe rada Doma zdravlja „Novo Sarajevo“ biti nabavljeno i novo sanitetsko vozilo.\nDirektorica Doma zdravlja „Novo Sarajevo“, Dr. Amira Skopljak zahvalila se Općini Novo Sarajevo na dugogodišnjoj saradnji, te pomoći i podršci koju pruža ovoj organizacionoj jedinici, jer sva donirana oprema će znatno unaprijediti kvalitetnije pružanje zdravstvenih usluga, ne samo u Domu zdravlja, nego i na terenu.\nPrimopredaji opreme prisustvovala je i predstavnica OO Crveni križ/krst Novo Sarajevo Envera Ožegović.\nPrethodni članakIzetbegović: Dodik je kod pregovora oko samog sporazuma prihvatio okvir koji definitivno znači slanje ANP-a\nNaredni članakNa današnjem trgovanju na Sarajevskoj berzi-burzi ostvaren je ukupan promet od 1.043.611,53 KM


Airbnb u jednom danu ostvario preko milion noćenja: Loša vest za gradove - Daljine.rs\nAirbnb u jednom danu ostvario preko milion noćenja: Loša vest za gradove\nAirBnb je prvi put od marta ostvario preko milion rezervacija u jednom danu. Neki kažu da je ovo odlična vest i znak da se turizam oporavlja, ali ništa još nije ni bilzu gotovom jer panedemija virusa Covid-19 još uvek traje, u celom svetu.\nSudeći po saopštenju kompanije AirBnB, do 8. jula gosti su putem Airbnba rezervirali više od milion noćenja, prvi put nakon više od četiri meseca.\nNe putuje se daleko\nPrema podacima ove kompanije većina gostiju ne putuje daleko, što je u skladu sa trenutnim okolnostima, ali i predviđanjima.\nSkoro polovina rezervisanih noćenja odnosi se na putovanja i noćenja u krugu od 480km, od toga su preko dve trećine za putovanja do destinacija u krugu od 800 km. Obe udaljenosti obično se mogu voziti automobilom.\nOvo je sasvim u skladu sa predviđanjima izvršnog direktora AirBnB-a, Brajana Češkog, koji je nedavno izjavio da putovanja nikada više neće biti kao što su bila i da će se putovanja ubuduće odvijati bliže kući, da će se do destinacija će se ići kolima, a da će nacionalni parkovi postati još popularniji.\nLjudi “beže” van gradova\nTako, u ruralnim područjima SAD-a domaćini su u junu zaradili preko 200 miliona dolara, što je povećanje za više od 25 odsto u odnosu na ono što su domaćini na tim područjima zaradili u junu 2019. godine. To znači da je trend boravka u prirodi, odnosno van gradskih sredina, u punom jeku.\nPreporučujemo Boravak na otvorenom za odmor planira 80 odsto Evropljana\nDve trećine rezervisanih noćenja bilo je na destinacijama izvan gradova, što je i logično jer samo u Evropi ovakav vid odmora želi većina ljudi. Putnici traže kuće ili vile sa bazenima, a prema tumačenju ove kompanije time gosti dobijaju više prostora za svoj novac i više kontrole nad svojom okolinom. To uključuje privatne ulaze i sadržaje kao što su kuhinje i bazeni.\nLjudi traže što jeftiniji i što izolovaniji smeštaj, do koga mogu stići kolima\nŠto jeftiniji smeštaj\nMeđutim, najviše se traži smeštaj po nižim cenama, odnosno nešto više od polovine noćenja rezervisanih 8. jula odnosilo se na smeštaje koji koštaju do 100 američkih dolara za noć.\nPreko 60 odsto rezervacija su bili gosti koji putuju sami ili sa još jednom osobom, dok je 17.000 noćenja rezervisanih od gostiju koji putuju u grupi od 10 ili više.\nPreporučujemo Airbnb protiv rasne diskriminacije, a i svake druge\nOvo pokazuje da se ljudi još uvek plaše da borave sa više ljudi u istim smeštajima, ali i da svetu predstoji recesija u koju su neke države već ušle.\nAirbnb ne stoji baš najbolje\nKako je krenula kriza putovanja izazvana virusom korone, Airbnb kao platforma za kratkoročno iznajmljivanje smeštaja, takođe je dospela u krizu. Pored same kompanije, koja je ove godine planirala da izađe na berzu otvorenom ponudom akcija, u problemu su se našli i domaćini, odnosno iznajmljivači koji su svoj poslovni model zasnovali na velikom broju nekretnina koje su sa lako izdavale do pandemije.\nMeđutim, sve se srušilo kao kula od karata, te je Airbnb bio prinuđen da otpušta ljude prvo u svojoj matičnoj filijali, potom i u evropskom predstavništvu.\nNisu to jedini problemi sa kojima se suočava ova kompanija. U naporu da spreči goste da priređuju kućne zabave u njihovim objektima, Airbnb je odlučio da nekim korisnicima mlađim od 25 godina zabrani da iznajmljuju čitave kuće.\nGradovi nisu više popularni za turizam, ko može da putuje i to želi, a domaćinstva van velikih gradova doživljavaju procvat. To ne ide toliko na ruku Airbnb-u jer se pojavljuje sve više alternativnih rezervacionih sistema za smeštaj koji uzimaju niže provizije iznajmljivačima, ali i hoteli su se reorganizovali i uspevaju da se prilagode novim zdravstvenim protokolima.\n11 evropskih zemalja privremeno smanjuje PDV na turizam


Udruženje "Logos" realizovalo projekat "Za bezbedan korak" - Dnevnik Juga\nHome / DRUŠTVO / Udruženje „Logos“ realizovalo projekat „Za bezbedan korak“\nDnevnik Juga 30/12/2019\tDRUŠTVO, Leskovac Leave a comment\nUdruženje „Logos“ iz Leskovca realizovao je projekta „Za bezbedan korak“.\nCilj ovog omladinskog volonterskog projekta jeste bezbednost meštana koji žive na teritoriji mesne zajednice „Moša Pijade“, a pre svega dece i mladih. Deca koja pohađaju OŠ „Kosta Stamenković“ koriste ovaj prostor kao prečicu do kuće do škole u cilju izbegavanja saobraćajnice i raskrsnice. Ovim projektom se povećava bezbednost dece koja najviše koriste ovu prostor.\nProjekat su realizovali volonteri udruženja „Logos“, a finansirala Кancelarija za mlade Leskovac, u okviru konkursa za finansiranje omladinskih volonterskih projekata „Aktiviraj se“.\nPrevious Četrdeset medalja za atletičare iz Vlasotinca\nNext U okolini rudnika Lece veliki broj istorijskih lokaliteta


Održana promocija programa merenja radona | Ritam Grada - vesti Kragujevac\nOdržana promocija programa merenja radona\n- Ritam Grada - Jun 5, 2015\nSvetski Dan zaštite životne sredine, grad Kragujevac obeležio je predstavljanjem nacionalne kampanje „Merenje radona u Srbiji“ koju realizuje Agencija za zaštitu od jonizujućih zračenja i nuklearnu sigurnost Srbije.\nPrezentaciji su prisustvovali Damjan Srejić načelnik Šumadijskog upravnog okruga, Vladimir Maksimović, član Gradskog veća za zaštitu životne sredine, ravnomerni i održivi razvoj i predstavnici institucija i udruženja čije su aktivnosti usmerene na zaštitu životne sredine.\n– Današnje predavanje jedno je od aktivnosti kojima lokalna samouprava grada Kragujevca želi da obeleži svetski Dan životne sredine, a ujedno koristimo priliku da udruženjima koja su nam izašla u susret i organizovala sutrašnju veliku akciju čišćenja Šumarica predstavimo nacionalnu kampanju merenja radona. Radon je radioktivni gas koji je posle duvanskog dima drugi uzročnik nastanka kancera pluća i sastavni je deo sredine u kojoj živimo – kazao je Vladimir Makismović, član Gradskog veća za zaštitu životne sredine, ravnomerni i održivi razvoj.\nZahvaljujući nacionalnoj Agenciji za zaštitu od jonizujućih zračenja i nuklearnu sigurnost, grad Kragujevac će dobiti jedan broj uređaja za merenje radona koji će omogućiti da saznamo kako stojimo sa koncentracijom radona, jer to je problem koji se lako rešava, ali je vrlo bitno da ga se identifikuje.\nMerenje radona obavlja se u domaćinstvima, specijalizovanim detektorom koji se postavlja u boravišni prostor (police, stočići, ogledala) i period merenja je od tri do šest meseci. Detektori se potom šalju u laboratoriju i dobijeni rezultati biće predstavljeni kako javnosti tako i učesnicima u projektu i predstavljaće temelj za pravljenje budućeg akcionog plana u Srbiji čiji je osnovni cilj smanjenje dugoročnih rizika izlaganja radonu u zatvorenim prostorijama. Distribucija detektora za radon planirana je u oktobru ove godine. Vlasnici kuća i stanova koji žele da učestvuju u projektu popunjavaju upitnik koji se nalazi na internet strani posvećenoj radonu u Srbiji i učešće je besplatno.\nInače, obeležavanje svetskog Dana zaštite životne sredine uz podršku grada Kragujevca, nastavlja se sutra velikom akcijom koju u saradnji sa kragujevačkim udruženjima u Šumaricama organizuje Centar za ekološko obrazovanje i održivi razvoj. Posle okupljanja koje je predviđeno u 8.30 kod hotela „Šumarice“, aktivisti i građani će od 9 do 11 sati na tri punkta čistiti Spomen park „Kragujevački oktobar“, dok će potom na Šumaričkom jezeru biti organizovan niz radionica na temu zaštite životne sredine.


Eden Azar je postigao dva pogotka u finalu Lige Evrope protiv Arsenala (4:1), ali je nakon finala ostao gorak ukus u ustima navijača "plavaca".\nBelgijanac se mesecima unazad povezuje sa Real Madridom, a izgleda da je njegov transfer gotova stvar. Po prvi put je i on progovorio o tome:\nEden Azar je bio nerešiva enigma za defanzivce Arsenala u finalu Lige Evrope\n- Mislim da je ovo zbogom, ali u fudbalu nikad ne znate. Doneo sam odluku i rekao sam je Čelsiju pre dve nedelje. - rekao je Azar, a kao da nije želeo da potpuno uništi nade navijača, barem ne na ovaj dan.\nBelgijanac je istakao da sada čeka dogovor između dva kluba.\n- Odlučićemo u narednim danima - jedina stvar koja mi je na pameti je pobeda u ovom finalu. Radim ovo već sedam godina, možda je vreme za novi izazov - ponovio je Azar i "širom otvorio" vrata prelasku u špansku prestonicu.\nAzar je za Čelsi odigrao 352 utakmice i postigao 110 golova uz 91 asistenciju.


Niška televizija » Saradnja Niša i Trebinja (VIDEO)\nTagovi: Niš, saradnja, trebinje\nUpoznavanje i razvoj turističkih potencijala, razmena učenika osnovnih i srednjih škola, kao i umetničkih stvaralaca, mogle bi biti osnove saradnje između Niša i Trebinja – zaključak je susreta delegacija dva grada u Gradskoj kući i sastanka čiji je domaćin bila Gradska opština Medijana. U kasnijem periodu,kako je naglašeno, može se očekivati i saradnja u oblasti privrede.\nPoput grada na obali Nišave i Trebinje ima velike mogućnosti za razvoj turizma, što je posledica veoma burne istorije grada. Tokom leta održavaju se brojene manifestacije, a turiste naročito privalače izletišta Lastva, Jazina, Orovac i Ubla, kao i blizina Dubrovnika i Herceg Novog.\nU Gradskoj opštini Medijana predstavnici osnovnih i srednjih škola i ustanova kulture iz Trebinja, sreli su se sa predstavnicima istih branši sa područja Gradske opštine Medijana.\nTrebinje i Niš,nekada su imali komplementarnu proizvodnju,ali mogucnost saradnje danas,pored turizma,kulture i obrazovanja,vide u delokrugu Malih i Srednjih preduzeca.


Okland: Blaže mere, ugostiteljstvo uz 90 odsto vakcinisanih – Krstarica\nOkland: Blaže mere, ugostiteljstvo uz 90 odsto vakcinisanih\nTanjug 10. novembra 2021. 11:04\nVELINGTON – Prodavnice i tržni centri u Oklandu počeli su sa radom danas, prvi put posle tri meseca, pošto se najveći grad na Novom Zelandu, koji je žarište epidemije korona virusa u zemlji, postepeno ponovo otvara.\nMaloprodaje su bile pune u roku od nekoliko sati od ponovnog otvaranja zbog povećane potražnje, dok su neki kupci navodno stajali u redovima van tržnih centara preko noći kako bi iskoristili specijlnu jutarnju ponudu u nekim prodavnicama, prenosi Rojters.\nBibliotekama, muzejima i zoološkim vrtovima je takođe dozvoljeno da primaju posetioce pošto je vlada ublažila restrikcije zbog korona virusa usred povećanja stope vakcinacije i zbog sve većeg pritiska protivnika mera koji pozivaju na više slobode, ali je sektor ugostiteljstva ostao i dalje zatvoren.\nU svojoj prvoj poseti gradu otkako je zaključan 17.avgusta, premijerka Džasinda Ardern saopštila je da će se sektor ugostiteljstva ponovo otvoriti čim Okland postigne cilj vakcinacije.\nPremijerka je rekla da će grad preći u novi sistem „semafora“ kod upravljanja epidemijom, a ne više kroz opšte zatvaranje , čim 90 odsto stanovnika Oklanda u potpunosti bude vakcinisano,a do sada je to uradilo oko 84 odsto.\nŠkole u Oklandu mogu da se vrate normalnom radu koji podrazumeva nastavu u učionicama od 17.novembra, saopštila je vlada.\nOsim 1,7 miliona stanovnika Oklanda i još nekih susednih regiona, život u ostataku zemlje uglavnom se vratio u normalu, iako su spoljne granice i dalje čvrsto zatvorene.\nDok je Novi Zeland kritikovan zbog sporog početka kampanje vakcinacije, u ovom trenutku je 80 odsto populacije koja ispunjava uslove primilo dve doze.


Finansijske institucije - Koving\nVi ste na: Početna / Finansijske institucije\nU finansijskom sektoru sigurnost donosi poverenje, a to je najvažnije što možete da ponudite klijentima\nMi nudimo sisteme za video nadzor, protiv-provalne sisteme i kontradiverzionu opremu u vidu detektora metala i druge opreme kojom se otkriva pokušaj unošenja nedozvoljenih predmeta i materijala u zaštićeni prostor. Pored zaštite prostorija, nudimo i interfonske sisteme i sisteme za perimetarsku zaštitu pomoću kojih se, sa video nadzorom ili bez njega, obezbeđuje imovina koja se nalazi na otvorenom prostoru. Za upravljanje incidentnim situacijama koje nisu izazvane dejstvom čoveka zaduženi su protivpožarni sistemi i sistemi za detekciju gasa.\nPored sigurnosnih sistema, finansijske institucije moraju da obezbede adekvatna rešenja za prenos novca, kao i stabilan informacioni sistem. Neposredni kontakt s gotovim novcem, vrednosnim papirima i dragocenostima od banke zahteva rigorozne sisteme za kontrolu pristupa, pa Tube sistemi predstavljaju efikasno rešenje za transport vrednosnih pošiljki unutar zgrade, bez rizika od njihovog presretanja.\nNudimo i kompletna mrežna rešenja, telefonske i konferencijske sisteme bez kojih se ne može zamisliti svakodnevno poslovanje u modernim finansijskim institucijama. U ponudi su i rešenja za upravljanje zaposlenima i klijentima: sistemi za evidenciju radnog vremena služe za kontrolu kvaliteta rada zaposlenih, dok turniket sistemi i sistemi za upravljanje redovima (Queue Management) služe za efikasno opsluživanje klijenata, na obostrano zadovoljstvo.


Ministarstvo trgovine - Blic Online\n"GDE RASTE OVOLIKI LUK" Trgovci su, na radost potrošača, dobili novu obavezu\nPoverenica za zaštitu ravnopravnosti Brankica Janković uputila je Ministarstvu trgovine, turizma i telekomunikacija inicijativu za dopunu Zakona o trgovini kojom bi se omogućilo da trgovine ne rade nedeljom i u dane državnih i drugih praznika.\nDžavna sekretarka u Ministarstvu trgovine, turizma i telekomunikacija Tatjana Matić rekla je danas da je za razvoj elektronskih servisa javne uprave, pored sistemskih rešenja države u vidu regulatornog okvira, veoma važna i intenzivna saradnja sa lokalnim samoupravama, kao i uključivanje nevladinog i privatnog sektora.\nOTKRIVENA TAJNA VEZA Od Putina do Trampa u samo 4 koraka PREKO PUTINOVE ĆERKE\nAmerički ministar trgovine Vilbur Ros posluje sa zetom ruskog predsednika Vladimira Putina.\nLjajić: Male su šanse da Ratka Mladića puste da se leči u Srbiji\nMinistar trgovine, telekomunikacija i turizma Rasim Ljajić rekao je, odgovarajući na pitanje da li je Vlada zatražila puštanje ili bolje lečenje za haškog optuženika Ratka Mladića, da još nije bilo formalnog zahteva, navodeći da to radi Ministarstvo pravde i da će sigurno doneti odgovarajuću odluku.\nNESVAKIDAŠNJA MANIFESTACIJA 100 najlepših Kineskinja stiže u Beograd na IZBOR ZA MIS\nViše od 100.000 Kineskinja prijavilo se za izbor Mis turizma Srbije i Kine, a 100 najlepših doći će u Beograd, kako bi se u oktobru u Sava Centru nadmetale za najlepšu, saznaje "Blic".\nAko uzmemo aprilski prosek plate od 49.635 dinara, radniku u Srbiji je potrebno 15 minuta rada da bi mogao da kupi litar mleka, minut više za kilogram šećera, dok za kilogram svinjskog mesa već mora dobro da se preznoji: sat i 20 minuta.\nMatić: Internet za osnovce mogućnost za učenje, ali i opasnost\nPodizanje digitalnih kompetencija kod mladih je prioritet Ministarstva trgovine, rekla je danas državna sekretarka tog ministarstva Tatjana Matić prilikom gostovanja kampanje IT karavan 02 u Nišu.\nOTKRIVAMO Ko sve u Srbiji trguje oružjem i kolika je ZARADA\nNa pitanje: Koliko se firmi u Srbiji bavi prodajom oružja, većina građana odgovorila bi: "Možda desetak" i počela sa najbrajanjem: "Jugoimport", "Zastava", "Prva Iskra", "Krušik", a da, tu je i onaj čuveni diler oružja Slobodan Tešić... Stvarni podaci, međutim ukazuju na dosta drugačije stanje i mnogo duži spisak od onog koji očekuje prosečan građanin.\nSAD: Ekonomisti u povećanoj prodaji automobila vide šansu za dalji rast privrede\nMaloprodaja u SAD zabeležila je u aprilu najveći rast u godinu dana, pošto su Amerikanci povećali kupovine automobila i niza druge robe, što nagoveštava povratak privrednog zamajca nakon što je rast gotovo bio zaustavljen u prvom tromesečju.\nUskoro će biti regulisano oglašavanje na internetu\nNa Ekonomskom kokusa Skupštine Srbije razmatrani su danas predlozi amandmana na Predlog zakona o oglašavanju koji će prvi put regulisati oglašavanje na internetu.\nStojanović: Do kraja godine 2.000 licenciranih agenata\nViši savetnik u Ministarstvu trgovine, turizma i telekomunikacija Željko Stojanović izjavio je danas da očekuje da će do kraja godine biti oko 2.000 licenciranih agenata za promet nekretnina.\nLjajić razgovarao s ambasadorom Irana o unapređenju saradnje\nMinistar trgovine, turizma i telekomunikacija Rasim Ljajić razgovarao je danas s ambasadorom Irana Madžidom Fahimpurom o narednim koracima u cilju unapređenja ekonomskih odnosa dve zemlje.


Bivši radnici PKB traže nadoknadu za akcije - Penzin\nRadnicima i penzinerima su predstavnici Vlade Srbije u decembru 2019. godine ponudili mogućnost sudskog poravnanja. Do sada obećanje nisu ispunili.\nUdruženje 3.000 penzionera i bivših radnika PKB dodatno je uznemireno odlaganjem pripremnog ročišta po tužbi za isplatu nadoknade. Ročište je odloženo po peti put.\nSaša Gemaljević, advokat Udruženja rekao je za Betu da je ročište odloženo “bespotrebno i neosnovano da bi se državno pravobranilaštvo pismeno izjasnilo o predloženim svedocima i okolnostima na koje trebalo da se izjasni još 6. septembra 2019. godine”.\nGemaljević je za svedoke predložio Dragana Đilasa, tadašnjeg gradonačelnika Beograda, kao i Rajka Mandića, direktora tog preduzeća 2009. godine. Tada je donet sporni zaključak vlade na osnovu koga su radnici isključeni iz prava na akcije.\nGemaljević je za svedoka predložio i predsednika Srbije Aleksandra Vučića. Vučić je bio premijer 2015. godine kada je donet zaključak da državno pravobranilaštvo ne pokreće upravne sporove protiv drugostepenih odluka Ministarstva građevinarstva kojima je PKB uknjižen kao privatni vlasnik imovine. Do tada je PKB imao pravo korišćenja imovine, a vlasnik je bila država Srbija.\n“Na taj način je trasiran put za buduću privatizaciju PKB”, rekao je Gemaljević.\nPrivatizacijom i potpisivanjem kupoprodajnog ugovora sa Al Dahrom kao prodavac se pojavio sam PKB, a izostala je država Srbija zbog čega ugovor nije validan.\nVojina Lazarevića, odgovorno lice u Al Dahri, predložen je za svedoka kako bi objasnio da li je isplaćena celokupna kupoprodajna cena i kome je novac uplaćen. Postoji informacija da je novac usmeren u budžet Srbije, iako ona nije potpisnik ugovora.\nZa svedoka je predložen i bivši direktor PKB Momčilo Joković kako bi objasnio pod kojim je okolnostima obavljena privatizacija i kome je dat novac. Milan Veljovića, potpisnik sporazuma kojim je celokupni društveni kapital 2009. godine prešao u državni, takođe je predložen kao svedok. Po tadašnjem Zakonu o privatizaciji trebalo je odvojiti 15 odsto za akcije radnicima.\nBratislav Pejković, bivši direktor Republičke direkcije za imovinu Srbije trebalo bi da na sudu objasni zašto nije izdvojeno radnicima 15 odsto kapitala kada je društveni kapital prevođen u državni.\nPoljoprivredna korporacija Beograd privatizovana je prema objašnjenju Ministarstva privrede po modelu prodaje dela imovine i kapitala u vlasništvu Srbije i Akcionarskog fonda u zavisnim društvima Eko-lab, PKB Agroekonomik. Prodati deo firme čini oko 17.000 hektara zemlje, stočni fond od preko 17.000 grla stoke, poljoprivredne mašine i druga oprema za oko 122 miliona evra.\nPodsećamo na vest iz oktobra 2019:\nTags:Agencija za privatizacijuAleksandar VučićBratislav PejakovićDragan ĐilasMilan VeljovićMomčilo JokovićprivatizacijaPrivredna komora Beograda PKBprotestRajko MandićRepublička direkcija za imovinu - RDISaša GemaljevićVojin Lazarević


Kraj sapunice oko rasporeda sedenja poslanika\nFollow @RSE_Balkan Milan Nešić 12.12.2012\nPosle dva meseca polemike o rasporedu sedenja poslanika u Skupštini, u trenutku kada se Srbija svakodnevno suočava sa mnogo ozbiljnijim problemima, ta sapunica je konačno završena. Administrativni odbor parlamenta usvojio je odluku kojom se potvrđuje novi raspored, po kom će se poslanici u klupe smestiti u subotu, kada je zakazan početak nove sednice.\nNi manje ni više nego 60 dana bilo je potrebno za donošenje odluke o tome kako će u novom skupštinskom sazivu biti razmešteni srpski parlamentarci. Konačno, posle nekoliko pokušaja i maratonskih pregovora nadležni skupštinski odbor je usvojio zaključak o tome.\nUzrok odugovlačenja bilo je protivljenje poslanika iz redova Demokratske stranke da, po jednom od predloga novog rasporeda, zauzmu mesta na kojima su u bivšem sazivu sedeli poslanici iz Srpske radikalne stranke. Na kraju je spor rešen tako što će poslanici dve najveće partije, vladajuće Srpske napredne stranke i opozicione Demokrastke stranke, zauzeti mesta na bokovima skupštinske sale, dok će predstavnici ostalih partija, u zavisnosti od broja poslanika biti raspoređeni u centralnom delu.\nPredsednik Administrativnog odbora Zoran Babić koji je iz redova naprednjaka objašnjava da je uzrok problema politizovanje cele priče. "Nažalost, sve je politika i u nekom tehničkom rešenju kao što je raspored sedenja uplela se politika. Međutim, ja zaista za tako nešto ne bih lopticu prebacio kod nekoga drugog. Najlakše je reći mi nismo krivi, kriv je neko drugi. Zaista mislim da treba da stavimo tačku na sapunicu oko rasporeda sedenja I da sledeći naš razgovor bude zaista o suštinskim temama koje će doneti boljitak građanima Srbije", istakao je Babić.\nU svojoj reakciji predstavnici DS su naveli da će poštovati odluku Administrativnog odbora. To međutim nije jedina bizarnost koja karakteriše rad srpskih parlamentaraca.\nInat i bezobrazluk\nSamo jedna od njih su i gužve u skupštinskom restoranu u kom poslanici, koji zarađuju gotovo trostruko više od domaćeg proseka, hranu kupuju po mnogo povoljnijim cenama. I time se, kaže poslanik Partije ujedinjenih penzionera Moma Čolaković, bave nadležni parlamentarni odbori. "Jedno od bizarnih pitanja je taj red, odnos i ponašanje poslanika i drugih koji dolaze u parlament. A ima i pitanje vezano za ishranu narodnih poslanika. U restoranu uvek gužva. Isto tako kad je u pitanju dostava nekih dokumenata i materijala. U svakom slučaju treba rasteretiti odbore i druga radna tela i Skupštinu od konkretnih stvari koje mogu da se rešavaju na kolegijumu i na sastancima šefova poslaničkih grupa", kaže Čolaković. Sporovi zbog rasporeda sedenja u skupštinskoj sali nisu novi trend ovdašnjeg parlamentarizma. Tako, prilikom formiranja prethodnog skupštinskog saziva, poslanici radikala nisu hteli da sede iza svojih kolega iz Liberalno demokratske partije. Takvo ponašanje izabranih predstavnika naroda koji zahvaljujući tome uživaju mnoge privilegije, profesorka Fakulteta političkih nauka Jelena Đorđević vidi isključivo kao bezobrazluk.\n"Naravno da je reč o inatu, naravno da je reč o bezobrazluku. Ovo ima svoju simboličku vrednost da pokaže da ne postoji gotovo ni jedna tačka oko koje niti partije niti pojedinci mogu da se slože, a za dobrobit zajednice za koju rade. Tako da mi taj momenat ustvari izgleda najstrašnije, jer građani mogu samo da kažu: 'Bože ako oni ne mogu oko mesta da se slože, ako ne mogu ni jedan racionalan i normalan dogovor da naprave – šta da očekujemo kad su ozbiljne stvari u pitanju'?" rekla je Đorđević.\nInače, rad Skupštine Srbije tokom dvadeset godina od uvođenja višestranačja u obeležile su mnogobrojne bizarne scene. Kao po pravilu glavni junaci bili su poslanici Srpske radikalne stranke i njen lider Vojislav Šešelj, kome se sudi pred Haškim sudom.\nOvdašnja javnost još nije zaboravila situacije u kojima je skupštinsko obezbeđenje iznosilo Šešelja iz sale zbog ometanja rada parlamenta, polivanja vodom i razmene psovki i kletvi narodnih poslanika.\n(VIDEO: Jedna od sednica Skupštine Srbije iz ranijih godina)


Leskovčanka se plasirala na prvenstvo Evrope u atletici - juGmedia\nNa prvenstvu Balkana u sportskom hodanju koje se održalo u Ukrajini, IVANO FRANCISK u subotu 14. marta atletičarka Atletskog kluba „Dubočice“ Leskovac Tanja Antić je predstavljala Srbiju, grad i klub.\nOna je u disciplini 5000m sportskog hodanja ostvarila lični rekord i odlično vreme od 26 minuta i 37 sekundi i plasirala se za prvenstvo Evrope mladih i Olimpijske dane mladih.\nRezultat je utoliko bolji jer je delegacija Srbije predvođena Aleksandrom Rakovićem, našeg najuspešnijeg hodača, putovali 24 sata do ukrajinski grad jer su granice većina zemalja zatvorene ili se saobraćaj odvijao vrlo usporeno.\n“Ekipa Srbije došla vrlo umorna na takmičenju, ali ipak uspela da napravi pojedinačne rezultate kao što je rezultat naše Tanje Antić, takođe i 3. mesto ekipno kod seniorki na 20 kilometara”, kažu iz ovog atletskog kluba.\nUvedene posebne mere za prevoznike i taksiste u Vranju\nDirektor vranjskog preduzeća "Vodovod" i generalni sekretar GrO SNS u Vranju Goran Đorđević, pretučen je ispred svoje kuće u noći između četvrtka…\nBistu Koste Stamenkovića skrivao u dvorištu\nLESKOVAC – Policija je podnela krivičnu prijavu protiv Leskovčanina Z.M. (30) koji je ukrao bronaznu bistu narodnog heroja Koste Stamenkovića. (više…)\nGADŽIN HAN-LESKOVAC – Požar na Babičkoj gori, koji je pre dva dana ugašen na leskovačkoj i prešao na teritoriju Gadžinog hana progutao je preko…


RADULOVIĆ: Blokirati Skupština! Neka Se Vučić Na Livadi …!\nRadulović o blokiranju skupštine\nPredsednik Pokreta Dosta je bilo (DJB) Saša Radulović izjavio je da su poslanici tog pokreta podneli Skupštini Srbije Predlog zakona o poništavanju izbora za narodne poslanike, koji su održani 21. juna 2020. godine.\nRadulović je danas, u utorak 28 jula, na konferenciji za novinare u holu Doma Narodne skupštine kazao da DJB neće napustiti borbu za obaranje parlamentarnih izbora, navodeći da ne postoji alternativa.\nDodao je da ukoliko DJB napusti tu borbu to bi značilo da se vladajućoj stranci prepusti „da preotme Srbiju“, i naveo da ostatku opozocije nije stalo da obore izbore.\n„Ako dopustimo falsifikovanu Narodnu skupštinu, to onda znači da smo im dopustili da nam otmu narodnu suverenost, da smo im predali vladavinu prava bez borbe, da smo im dali demokratiju i da nam je svejedno nam je šta se dešava u Srbiji – nama nije svejedno i borićemo se na svakom koraku“, naveo je lider DJB.\nPrema njegovim rečima, potpuno je jasno da su izbori pravno oboreni.\nPrethodni tekstDR KON: U svim previranjima, Jevreji su krivi za sve, na Balkanu tu ulogu imaju Srbi\nSledeći tekstEKSKLUZIVNO: ULTIMATUM SRBIJI U ČETVRTAK: Priznajte Kosovo i omogućite mu članstvo u UN!\nVUČIĆ: O smenama i ukidanju vanrednog stanja u aprilu\n12 aprila, 2020 1


16-03-2018 06:41 Izdvojeno Svet Planeta\nAleksej Puškov odgovorio je na saopštenje američkog Stejt departmenta o putovanju Vladimira Putina na Krim.\nPuškov (Foto: RIA novosti)\n"Predlažem da u Stejt departmentu umesto saopštenja o Krimu kažu kako su, bez ikakvog referenduma otcepili bombama i raketama Kosovo od Srbije. A Krim je bio ruski u vreme kada SAD nisu postojale - jedino su uspele nezakonito i sa oružjem u rukama da se odvoje od Britanije", napisao je senator na tviteru.\nRanije je ministarstvo spoljnih poslova SAD objavilo dokument pod naslovom "Krim je Ukrajina". Tekst osuđuje Putinovu posetu poluostrvu, a ruske pretenzije na ovu teritoriju nazivaju se lažnim. Takođe se primećuje da su na referendumu Krimljani glasali pod "pažljivim nadzorom naoružanih ruskih trupa".\nKrim je postao ruski region nakon referenduma, gde je više od 95 odsto stanovnika poluostrva glasalo u korist pridruživanja Rusiji. Prema Putinu, pitanje Krima "definitivno je zatvoreno".\nPrekjuče je predsednik Putin zahvalio Krimljanima na vraćanju poluostrva - u kuću majke Rusije.\nPutin objavio kada će Rusi sleteti na Mars i izgraditi baze na Mesecu! Više o tome čitajte OVDE.\nManite se izdaje Kosova i Metohije, jer tamo kud nas vodite grdno je gubilište…\nDAČIĆ: Priština može samo da sanja članstvo u Unesku i Interpolu\nRAT ZBOG TROVANJA RUSKOG ŠPIJUNA! Moskva upozorila: Britanija ne bi smela da nam preti, imamo nuklearnu bombu!\nDODIK: Za Srbe RS je država, toga se nećemo odreći (VIDEO)


10.09.2020 u 15:09\nNova ljubljanska banka još nije dostavila Narodnoj banci Srbije svu traženu dokumentaciju za preuzimanje Komcercijalne banke, potvrđeno je danas Tanjugu u centralnoj banci Srbije. Postupak po zahtevu NLB-a za sticanje vlasništva u Komercijalnoj banci i dalje je u toku pošto, kažu u NBS, slovenačka banka još nije dostavila dodatnu dokumentaciju potrebnu za dobijanje saglasnosti za tu transakciju. Tek kada NLB dostavi svu dokumentaciju koju je centralna banka Srbije zatražila radi ocene svih propisanih uslova za davanje saglasnosti počeće da teče rok od 60 dana za rešavanje zahteva. Inače, prodaja Komercijalne NLB banke dogovovrena je krajem februara ove godine, kada se NLB obavezao da za kontrolni paket od 83,2 odsto akcija u vlasništvu države plati 387 miliona evra, to jest 27,65\n26.08.2020 u 11:26\nZbog pada euribora niže i rate za otplatu kredita\nKamata na tromesečne međubankarske pozajmice u evrozoni, euribor, potonula je ovih dana na istorijski minimum od minus 0,49 procenata, a u Udruženju banaka Srbije kažu da je većina kredita u našoj zemlji, koja je indeksirana u evrima, vezana za euribor i da će kod svih tih kredita biti primenjena nova stopa, pa će i ukupna kamata biti niža. „Dakle i mesečne rate za otplatu kredita (biće niže)”, rečeno je Tanjugu u UBS - u. Na pitanje da li su banke u obavezi da primene tu kamatu na buduće kredite koje odobravaju ili će se odnositi i na već odobrene kredite, u UBS objašnjavaju da se euribor primenjuje za svaki kredit u kome je kod ugovaranja dogovoreno da se kamatna stopa izražava kao zbir vrednosti euribora i kamatne marže koju naplaćuje banka. Tako da se to odnosi na sve namene kredita\nBez potpisivanja menice, što bi naš narod rekao – na lepe oči, građani će uskoro moći da podignu gotovinski kredit od 90.000 dinara, i to u banci u kojoj ne primaju platu. To će moći da učine samo na osnovu izjave koja će imati snagu toga da oni imaju neka primanja – platu ili penziju, i da će moći da vrate kredit. Rok otplate dve godine, kamata onakva kakvu banka trenutno zaračunava. Ovo je omogućila Narodna banka Srbije (NBS) svojim propisima, a to za banke znači da ovakve zajmove centralna banka neće klasifikovati kao rizične, kao što je to činila do sada. To je u praksi značilo da poslovna banka, u slučaju odobravanja takvog zajma, mora da izdvoji ista takva sredstva za rezervacije. Drugim rečima, da blokira svoj kapital. Sve do pojave virusa korona može se reći da je NBS vodila\n20.08.2020 u 11:44\nMirovanje dugova prihvatilo 2,3 miliona dužnika\nDrugi moratorijum na otplatu kredita prihvatilo je manje dužnika nego prilikom prvog moratorijuma, rečeno je Tanjugu u Narodnoj banci Srbije. Prema podacima NBS, novi moratorijum je prihvatilo 82 odsto dužnika, odnosno 69 odsto dužnika pravnih lica i 82 odsto dužnika fizičkih lica. To je nešto manje nego prilikom prvog moratorijuma kada je 91 odsto dužnika prihvatilo moratorijum, odnosno 84 odsto dužnika pravnih lica i 91 odsto dužnika fizičkih lica. Da je ta mera usvojena sa razlogom i u pravom trenutku, govori činjenica da je novi moratorijum na obaveze prema bankama prihvatilo gotovo 2,3 miliona dužnika, navode u NBS. Dodaju da je nakon prestanka moratorijuma, banka dužna da sačini novi plan otplate produžen za period trajanja moratorijuma. Plan otplate mora biti\n07.08.2020 u 13:38\nLažna stranica Komercijalne banke na Fejsbuku\nNa društvenoj mreži Fejsbuk kreirana je lažna stranica Komercijalne banke koja zloupotrebljava ime i logo Banke, a građane obmanjuje da će im „pokloniti dvostruki iznos sredstava od iznosa koji imaju na računu u bilo kojoj banci”.\nOd Evropske centralne banke milijardu evra za likvidnost\nSrbija ima preventivno na raspolaganju milijardu evra u slučaju da je narušena likvidnost finansijskog sistema koju joj je obezbedila Evropska centralna banka (ECB). Narodna banka Srbije (NBS) saopštila je da je ECB pozitivno odgovorila na inicijativu za uspostavljanje preventivne repo linije putem koje bi se, u slučaju potrebe, domaćem finansijskom sistemu mogla obezbediti dodatna likvidnost u evrima. Na taj način omogućen je dodatni vid podrške domaćoj ekonomiji u uslovima pandemije kovida 19. „ECB i NBS postigle su sporazum da uspostave repo liniju za obezbeđivanje likvidnosti u evrima srpskim finansijskim institucijama ukoliko se javi takva potreba u uslovima poremećaja na tržištu nastalih zbog pandemije kovida 19. Putem ove repo linije ECB obezbeđuje likvidnost u evrima


Francuska vlada predstavila predlog zakona o klimi - Svet - Dnevni list Danas\nPočetna » Svet » Francuska vlada predstavila predlog zakona o klimi\n0Piše: Beta/AFP 10. februara 2021. 18.11 Izmenjeno: 18.39\nCilj predloga zakona „Klima i prilagodljivost“ je postizanje „smanjenja emisije gasova sa efektom staklene bašte“ za 40 odsto do 2030. godine.\nZakon bi trebalo da ekologiju „uvede u srce francuskog modela“ odnosno da uđe u sve sfere javnog života – u škole, javne službe, pravosuđe, urbanizam i saobraćaj.\nParlament će krajem marta početi raspravu o predlogu zakona, a usvajanje se očekuje najkasnije u septebru.\nTekst su sastavili pored stručnjaka i političara, i gradjani. Grupa od 150 građana izabrana je žrebom i ona je predložila 149 mera za borbu protiv klimatskih promena.\nMeđutim, predlog zakona naišao je na kritike nekih stručanjaka i ekoloških aktivista koji osuđuju nedostatak ambicioznosti.\n„Ne razumem (predsednika Francuske) Emanuela Makrona (Emmanuel Macron), koji na međunarodnoj sceni provodi vreme govoreći da mora mnogo da se uradi, a nije u stanju da to uradi u svojoj zemlji“, rekao je jedan aktivista.\nEkologija, Francuska, Francuska vlada, klimaPariz


Poslovno izveštavanje – brže i efikasnije | PC Press\nPoslovno izveštavanje – brže i efikasnije\n1. februar 2014. 3. februar 2014. Nenad Veljković\nU savremenom poslovnom okruženju, kompanije moraju sve brže da donose odluke i da deluju proaktivno. A da bi to mogle da urade na pravi način, neophodni su pravi podaci u pravom trenutku. Tu na scenu stupaju rešenja za poslovno izveštavanje (business intelligence), specifični softverski proizvodi koji igraju ključnu ulogu u strateškom planiranju u firmi.\nKompanija Envii Solutions razvila je sofver za poslovno izveštavanje nazvan FastInfo, namenjen kompanijama koje žele da na brz i jednostavan način analiziraju svoje poslovanje, kao i da prate i predviđaju trendove. FastInfo se koristi za analizu poslovnih podataka, kako bi se bolje razumele prednosti i nedostaci poslovanja, a pruža i bolji uvid u odnose između različitih poslovnih procesa. Svi izveštaji koje ovo rešenje generiše nastaju radi boljeg odlučivanja i optimalnog angažovanja resursa.\nKompanije generišu sve veće količine podataka vezanih za njihovo poslovanje. Da bi te podatke pratile koriste raznovrsne programe poput ERP sistema ili specijalizovanih rešenja za pojedine delatnosti kao što su vođenje projekata, proizvodnja, maloprodaja… Često se podaci čuvaju u Excel tabelama i drugim tipovima dokumenata. U takvim uslovima, vrlo je teško veoma značajne podatke pretočiti u korisne informacije na osnovu kojih se mogu donositi odluke. Zato su se rešenja za poslovno izveštavanje pozicionirala kao ključ uspeha koji omogućava da se postojeće vredne informacije upotrebe za sticanje konkurentske prednosti.\nFastInfo se koristi za kreiranje izveštaja, analizu i njihovu distribuciju pravim ljudima, u pravo vreme i u pravom obliku. Njegova implementacija donosi značajne prednosti za menadžment kompanije, korisnike ovog rešenja, kao i za IT odeljenje.\nFastInfo je veoma intuitivno rešenje zahvaljujući korisničkom interfejsu koji je nastajao tokom više godina i prilagođavao se korisnicima. Sve osobe koje redovno koriste računar lako će se navići na novo okruženje i veoma brzo moći u potpunosti da iskoriste njegove prednosti. Uz to, korisnici brzo uvide da im je za neke analize na koje su ranije trošili sate sada dovoljan jedan klik, kao i da nove tipove analiza i izveštaja mogu sami kreirati bez angažovanja IT stručnjaka. Izveštaji mogu izgledati klasično, tabelarno, ili se pretvoriti u atraktivne grafičke izveštaje sa različitim načinima prikaza i poređenja numeričkih informacija.\nMenadžment kompanije će konačno imati podatke prikupljene iz različitih izvora na jednom mestu. To omogućava da se svi aspekti poslovanja analiziraju kroz jedan sistem i da se nove poslovne odluke donose nakon adekvatnog sagledavanja kompletne situacije. Podaci se integrišu iz raznih izvora, od ERP rešenja, preko knjigovodstvenih programa, do Excel fajlova i Web servisa. Važan aspekt je da implementacijom FastInfo rešenja kompanija dugoročno štedi jer se za analiziranje podataka troši znatno manje vremena koje zaposleni mogu upotrebiti za obavljanje drugih poslova, dok se istovremeno smanjuje mogućnost nastanka greške izazvane ljudskim faktorom.\nZaposleni u IT odeljenju će biti zadovoljniji tokom i nakon implementacije rešenja FastInfo. Naime, ono se veoma brzo integriše u postojeće IT okruženje korisnika, a nakon osnovne obuke osobe kojima su potrebne analize će sami moći da kreiraju različite tipove izveštaja. Kako je sve u vezi integracije podataka automatizovano, niti ima tekućeg održavanja, IT eksperti će moći da se posvete drugim aktivnostima iz oblasti informacionih tehnologija.\nRešenja za potrebe klijenta\nIako su gotova, zaokružena rešenja fleksibilna, dešava se da se ne mogu u potpunosti prilagoditi specifičnim poslovnim procesima korisnika. Takođe, prilagođavanje gotovih rešenja je skupo i neisplativo. Zato kompanija Envii Solutions nudi rešenje prilagođeno potrebama korisnika. Tim sa bogatim, višegodišnjim iskustvom u projektovanju i implementaciji informacionih sistema će analizirati poslovni proces, projektovati softversko rešenje koje se prilagođava potrebama korisnika, te realizovati i implementirati to rešenje. Na taj način korisnik dobija rešenje koje u potpunosti zadovoljava njegove potrebe i prilagođeno je postojećem načinu rada.\n← Dodeljena priznanja najboljim domaćim sajtovima\nZimski gadžeti →


Humanitarno veče za žrtve zemljotresa u Kraljevu\nMnogobrojnim humanitarnim akcijama koje se širom dijaspore organizuju za pomoć žiteljima Kraljeva, u kojem su tokom nedavnog zemljotresa mnogi stanovnici ostali bez krova nad glavom, nedavno su se pridružili i predstavnici srpske dijaspore u Belgiji.\nPredsednik i osnivač Srpskog centra za saradnju Borka Tomić, uz podršku predstavnika dijaspore u Belgiji, organizovala je u utorak 23. novembra humanitarno veče sa kojeg je sav prihod namenjen sanaciji zemljotresom oštećenih kuća porodica Nerić i Marković u Kraljevu.\nApel za pomoć su uputili Borko Nerić i Dragan Marković, koji su poslali fotografije svojih kuća nakon zemljotresa. S obzirom na to da su već neko vreme saradnici SCS, prikupljena sredstva sa humanitarne večeri podeliće njih dvojica.\nPozivu da svojim dobrovoljnim prilozima pomognu žrtvama zeljotresa u Kraljevu, odazvalo se 30 - tak prijatelja, regionalnih predstavnika, predstavnika iz Evropske komisije, Saveta ministara i naših ljudi iz dijaspore.\nOva pojedinačna pomoć kao deo sveopšte solidarnosti sa unesrećenim Kraljevčanima se nastavlja, a želju da pomognu izrazili su i predstavnici Republike Srpske u Briselu.\n‹ Nazad: Projekti


Nevladina organizacija "Makedonsko - Goranska zajednica" podelila pomoć u Gori - Gorapress.net\n22.04.2020. u 19:32\nPredstavnici Nevladine organizacije, Makedonsko – Goranska zajednica danas su u sklopu pomoći svima u Opštini Dragaš, uručili humanutarnu pomoć meštanima sela Mlike.\nPomoć u vidu paketa sa osnovnim životnim namirnicama dobilo je preko 250 domaćinstava u Opštini Dragaš. Predsednik nevladine, makedonsko – goranske organizacije, Avnija Rahte, ističe da će ova sredstva stanovnicima ove opštine biti od velikog značaja uzimajući u obzir činjenicu da ih uskoro očekuje Ramazanski post.\n„Danas u ovimselima delimo paket koji sadrži 50 kg brašna, 2 litra ulja, 5 kg šećera i jedan paket koji podrazumeva higijenske stvari. Uz pomoć makedonske ambasade na Kosovu i od strane nekih firmi sa Kosova dobili smo donaciju da zadovolji potrebe oko 550 porodica sa prostora ove opštine", rekao je Avnija Rahte iz nevladine organizacije „Makedonsko – goranska zajednica“.\nMeštani sela Mlika koji su dobili pomoć u vidu osnovnih životnih namirnica izrazili su zahvalnost svima onima koji su pomogli, pogotovo u vreme pandemije koronavirusa kada im je kretanje ograničeno, a očekuje ih Ramazanski post.\n„Ovo nije samo pomoć u materijalu, nego je pomoć za naš opstanak ovde. To je hvala svima sto su se setili“.\n„Dobro je, hvala Bogu, dobro je. Kome ne valja neka ne uzima“.\n„U ovoj situaciji svaka pomoć je dobrodošla. Ovde je stanovništvo starije od 60 – 65 godina, teško se kreće. Zabrana kretanja, nedostaci, finansijski problemi, tako da puno znači svaka pomoć“, kažu meštani Mlike.\nU narednom periodu se očekuje da iz Severne Makedonije stignu dva šlepera humanitarne pomoći za sve stanovnike opštine Dragaš, napominju iz ove organizacije.


SNS, u panici usled jačanja Saveza za Srbiju, raspisala nelegalne izbore – На вези\nSNS, u panici usled jačanja Saveza za Srbiju, raspisala nelegalne izbore\nPored redovnih lokalnih izbora u Lučanima, SNS je nelegalno izazvala i raspisivanje izbora u Kuli, Kladovu i Doljevcu.\nU ovim opštinama nisu postojali uslovi za vanredno raspisivanje izbora, već su oni veštački napravljeni. Ovo nezakonito igranje životima i novcem svih građana u ovim opštinama, pokazuje da aktuelna vlast misli samo na svoje interese.\nSavez za Srbiju ozbiljno razmišlja o tome da li izlazak na izbore u ove tri opštine (Kladovo, Kula, Doljevci) znači davanje legitimiteta nelegalnom raspisivanju vanrednih izbora. Javnost će biti blagovremeno obaveštena o našoj odluci, a takođe ćemo analizirati posledice ovih nelegalnih odluka i o tome informisati javnost.\nThe post SNS, u panici usled jačanja Saveza za Srbiju, raspisala nelegalne izbore appeared first on Savez za Srbiju.\n← Турска гађала позиције Курда у Сирији\nМихајловић: Јеремић наставља са вређањем и показивањем мржње према женама →


srbijasport.net - Vesti - Međunarodni fudbal - 30. kolo Bundeslige na Eurosportu 2\nUtorak, 31.03.2020 11:27\nPredstojećeg vikenda na programu su utakmice 30. kola Bundeslige. Bajern je pet kola pre kraja prvenstva Nemačke odbranio titulu šampiona, ali još nije potpuno izvesno koji timovi će igrati evropske kupove naredne sezone, odnosno ko će nastupati u Cvajti.\nU oktobru prošle godine, Bajern je imao pet bodova zaostatka za Dortmundom kada je po četvrti put na klupu Bavaraca seo Jup Hejnkes. 72-godišnji trener nije radio od 2013. godine, od sezone kada je Bajern vodio do titula u Bundesligi, Ligi šampiona i Kupu Nemačke. 29 godina nakon osvajanja prve, Jup Hejnkes je osvojio četvrtu titulu sa Bajernom i na dobrom je putu da ponovo sakupi triling velikih trofeja.\nNakon 29 utakmica, osim Bajerna, dovoljno bodova za učešće u evropskim kupovima sakupili su i Šalke, Dortmund, Bajer, Ajntraht i Lajpcig. Evropska petorka se nalazi unutar samo pet bodova razlike, odnosno prostora za ispravljanje eventualnih grešaka nema dovoljno. Tim koji bi mogao da iskoristi kiks nekog "evropskog" Bundesligaša je Hofenhajm, koji ima samo tri boda zaostatka u odnosu na Red Bul, ekipu koja trenutno zauzima poslednje mesto koje vodi u Ligu Evrope.\nSituacija na dnu tabele je malo jednostavnija, jer Keln i HSV "drže fenjer" tokom cele sezone, a poziciju koja donosi baraž meč sa trećeplasiranim timom Cvajte zauzima Majnc, sa osvojenih 27 bodova, dva odnosno tri manje od Volfsburga i Frajburga, a pet više od pretposlednjeg Hamburgera.\nJednu od najuzbudljivijih i najvažnijih utakmica predstojećeg kola Bundeslige, u Gelzenkirhenu, odigraće Šalke i Dortmund. Biće to duel za drugo mesto, na kojem se trenutno nalaze "kraljevsko plavi", ali "milioneri" imaju samo bod zaostatka. Derbi Rura odigraće se 152. put, Šalke je trijumfovao 58 puta, Borusija sedam puta manje, a poslednji susret dva giganta Bundeslige održan je 25.XI prošle godine, kada je u Dortmundu postignuto osam golova i kada su podeljeni bodovi.\n20:30 Volfsburg-Augsburg uživo na Eurosportu 2\n15:30 Bajer Leverkuzen-Ajntraht Frankfurt uživo na Eurosportu 2\nHerta Berlin-FC Keln\n18:30 Bajern Minhen-B. Menhengladbah uživo na Eurosportu 2\n15:30 Šalke-Dortmund uživo na Eurosportu 2\n18:00 Verder Bremen-RB Lajpcig uživo na Eurosportu 2\n20:30 Mainc-Fraiburg uživo na Eurosportu 2\nMeđunarodni fudbal Muškarci Nemačka: Bundesliga Bayern Bayer Leverkusen Hoffenheim Werder RB Leipzig Borussia Dortmund\nOdmor je završen, nastavlja se 55. sezona Bundeslige\n55. sezona Bundeslige na Eurosportu\nBayern 1 : 4 Stuttgart\nHoffenheim 3 : 1 Borussia Dortmund\nHertha BSC 2 : 6 RB Leipzig\nFreiburg 2 : 0 Augsburg\nSchalke 04 1 : 0 Eintracht\nBayer Leverkusen 3 : 2 Hannover 96\nHamburger SV 2 : 1 Borussia Mönchengladbach\nMainz 05 1 : 2 Werder\nWolfsburg 4 : 1 Köln\n1 Bayern 34 27 3 4 84\n4 Borussia Dortmund 34 15 10 9 55\n5 Bayer Leverkusen 34 15 10 9 55\n8 Eintracht 34 14 7 13 49\n9 Borussia Mönchengladbach 34 13 8 13 47\n10 Hertha BSC 34 10 13 11 43\n11 Werder 34 10 12 12 42\n17 Hamburger SV 34 8 7 19 31\nNavas zbriao iz Pariza\nBilbaom odjekuje himna Atletika